text:
 |
 52011PC0750
 Priekšlikums EIROPAS PARLAMENTA UN PADOMES REGULA ar ko Iekšējās drošības fonda ietvaros izveido finansiāla atbalsta instrumentu ārējām robežām un vīzām /* COM/2011/0750 galīgā redakcija - 2011/0365 (COD) */
 PASKAIDROJUMA RAKSTS
 1. PRIEKŠLIKUMA KONTEKSTS
 Ar brīvības,
 drošības un tiesiskuma telpu saistīto politiku nozīme
 pēdējo gadu laikā ir pastāvīgi palielinājusies. Šīs politikas veido kodolu Eiropas projektā, kas paredz
 izveidot telpu bez iekšējām robežām, kurā Savienības
 pilsoņi un trešo valstu valstspiederīgie var ieceļot,
 pārvietoties, dzīvot un strādāt, līdznesot jaunas
 idejas, kapitālu, zināšanas un inovāciju vai aizpildot
 trūkumus valstu darba tirgū, pārliecināti, ka tiks
 pilnībā ievērotas viņu tiesības un garantēta
 viņu drošība. Iekšlietu politiku pieaugošo nozīmi
 apliecināja 2009. gada Stokholmas programma[1],
 un tā ir arī viena no jomām, kas pieredzēja būtiskas
 izmaiņas saskaņā ar Lisabonas līgumu.
 Iekšējās drošības jomā
 tādi nozīmīgi dokumenti kā Komisijas Paziņojums par
 iekšējās drošības stratēģiju[2]
 ir snieguši nepārprotamus norādījumus par darbības
 virzieniem turpmākajos gados. Attiecībā uz robežu
 pārvaldību un vīzu politiku Paziņojums par migrāciju[3]
 sīkāk raksturoja gaidāmās problēmas saistībā
 ar robežu drošību un zonas izveidi bez iekšējām robežām.
 Paziņojums par Šengenas pārvaldību[4]
 sniedza priekšlikumus Šengenas acquis stiprināšanai, izmantojot
 pārvaldības sistēmu, kas spēj efektīvi, laikus un
 saskaņoti visā Savienībā risināt ārkārtas
 situācijas un problēmas, kuras varētu apdraudēt Šengenas
 līguma vispārējo darbību. Paziņojumā „Viedrobežas
 –
 risinājumi un turpmākā rīcība”[5]
 izklāstīts, kā jaunās IT sistēmas, piemēram,
 ieceļošanas/izceļošanas sistēma un reģistrēto
 ceļotāju programma var uzlabot migrācijas plūsmu
 pārvaldību Savienībā.
 Kopējās integrētās robežu
 pārvaldības sistēmas būtisks elements ir Savienības
 solidaritātes mehānismu izveide, kas sekmē Savienības
 robežu pārvaldības un kopējās vīzu politikas standartu
 vienotu un kvalitatīvu piemērošanu. Dalībvalstu
 operatīvās sadarbības koordinācijas veicināšana
 robežkontroles jomā ar Frontex aģentūras
 palīdzību ir būtisks solis šīs sistēmas izveidē.
 Turklāt ar Ārējo robežu fondu Savienība apliecina
 solidaritāti, sniedzot finansiālu palīdzību tām dalībvalstīm,
 kuras piemēro Šengenas noteikumus par ārējām robežām
 un vīzām.
 Stokholmas programma
 nepārprotami aicināja izveidot šo fondu, lai veicinātu
 Iekšējās drošības stratēģijas īstenošanu un
 saskaņotu un visaptverošu pieeju tiesībaizsardzības iestāžu
 sadarbībai, tostarp Savienības ārējo robežu
 pārvaldībā.
 Šajā saistībā Komisija
 2011. gada 29. jūnija priekšlikumā par nākamo
 daudzgadu finanšu shēmu 2014.–2020. gadam[6]
 ierosināja izveidot Iekšējās drošības fondu, iekļaujot
 to vienkāršotā divu fondu struktūrā, kas paredzēta
 turpmākajiem izdevumiem iekšlietu jomā, kā otru veidojot
 Patvēruma un migrācijas fondu. Iekšējās drošības fonda
 kopējais budžets būs EUR 4648 miljoni (pašreizējās
 cenās), lai sekmētu piecu Iekšējās drošības
 stratēģijā noteikto stratēģisko mērķu
 sasniegšanu, proti, starptautisko noziedznieku tīklu sagraušanu; terorisma
 novēršanu un jautājumu risināšanu saistībā ar
 vardarbīgu radikalizēšanos un vervēšanu; pilsoņu un
 uzņēmumu drošības uzlabošanu kibertelpā; drošības
 stiprināšanu, izmantojot robežu pārvaldību; un Eiropas
 izturētspējas uzlabošanu krīzes un katastrofu gadījumos.
 Tā kā dažādajiem
 stratēģiskajiem mērķiem, kurus paredzēts sasniegt, ir
 atšķirīgs pamats Līgumā, juridiski nav iespējams
 izveidot Iekšējās drošības fondu kā vienotu finanšu
 instrumentu. Tādēļ tiek rosināts veidot šo fondu kā
 visaptverošu finansēšanas sistēmu, kura ietver divus
 konkrētām nozarēm paredzētus priekšlikumus, no kuriem viens
 ir šis priekšlikums, ko papildina horizontāls instruments, kas paredz
 kopīgus noteikumus.
 Tiesiskā struktūra ir
 sīkāk raksturota 3. iedaļā.
 2. REZULTĀTI, KURUS DEVA
 APSPRIEŠANĀS AR IEINTERESĒTAJĀM PERSONĀM UN IETEKMES
 NOVĒRTĒJUMS
 Ņemot vērā to, ka lielāks
 uzsvars tiek likts uz novērtēšanu kā pamatotas politikas
 veidošanas līdzekli, šajā priekšlikumā ir ņemti
 vērā vērtējumu rezultāti, apspriešanās ar
 ieinteresētajām personām un ietekmes novērtējums.
 Darbs pie paredzēto finanšu instrumentu
 sagatavošanas iekšlietu jomā sākās 2010. gadā un
 turpinājās 2011. gadā. Šā sagatavošanās darba
 ietvaros 2010. gada decembrī tika uzsākts
 vērtēšanas/ietekmes novērtējuma pētījums ar
 ārēja apakšuzņēmēja palīdzību. Minēto
 pētījumu pabeidza 2011. gada jūlijā, apkopojot esošo
 finanšu instrumentu pieejamos vērtēšanas rezultātus, un to
 izmantoja, formulējot ietekmes novērtējumā
 aplūkotās problēmas, mērķus un politikas izvēles
 un to iespējamo ietekmi. Pamatojoties uz šo pētījumu, Komisija
 sagatavoja ietekmes novērtējuma ziņojumu, par kuru 2011. gada
 9. septembrī atzinumu sniedza Ietekmes novērtējuma padome.
 Ņemot vērā to, ka lielāks uzsvars tiek likts uz
 novērtēšanu kā pamatotas politikas veidošanas līdzekli,
 šajā tiesību akta priekšlikumā pilnā mērā
 ņemts vērā arī Ārējo robežu fonda starpposma
 izvērtējums. Komisija [2011. gada ... novembra] ziņojumā
 novērtēja šā fonda darbības kvantitatīvos un
 kvalitatīvos aspektus par 2007.–2009. gadu. Ziņojumā
 sniegts pārskats par konkrētām darbībām, kas fonda
 ietvaros veiktas dalībvalstīs, lai valstu līmenī uzlabotu
 Savienības ārējo robežu pārvaldību un vīzu
 izsniegšanu. Tajā īpaša uzmanība pievērsta dalībvalstu
 pasākumiem dokumentu drošības jomā, lielajām
 investīcijām, kas ieguldītas, lai stiprinātu robežu
 uzraudzības spējas Vidusjūras un Atlantijas reģionos, kā
 arī pilotprojektiem automatizētās robežkontroles un
 reģistrēto ceļotāju programmās.
 Šā priekšlikuma sagatavošanā ņēma vērā
 arī rezultātus, ko deva īpašā tiešsaistē
 sarīkotā sabiedriskā apspriešana par iekšlietu nozares
 finansēšanu nākotnē[7], kura notika laikā
 no 2011. gada 5. janvāra līdz 20. martam un kurā
 varēja piedalīties ieinteresētās personas no
 Savienības un trešām valstīm. Pavisam tika saņemtas 115
 atbildes no fiziskām personām un organizāciju vārdā,
 tostarp astoņi nostājas izklāsti. Apspriešanā piedalījās
 respondenti no visām dalībvalstīm, kā arī dažām
 trešām valstīm.
 2011. gada aprīlī
 konferencē „Turpmākais ES finansējums iekšlietu jomā –
 svaigs redzējums” pulcējās galvenās ieinteresētās
 personas (dalībvalstu, starptautisko organizāciju, pilsoniskās
 sabiedrības organizāciju u. c. pārstāvji), un tā
 deva iespēju apmainīties ar viedokļiem par ES finansējuma
 nākotni iekšlietu jomā. Šī konference deva arī iespēju
 apstiprināt situācijas izvērtējuma un sabiedriskās
 apspriešanas rezultātus.
 ES finansējuma nākotne iekšlietu
 jomā daudzkārt tika izskatīta un apspriesta ar
 iesaistītajām iestādēm, tostarp neformālā
 pusdienu diskusijā TI Padomes laikā 2011. gada
 21. janvārī, neformālās brokastīs ar Eiropas
 Parlamenta politiskajiem koordinatoriem 2011. gada 26. janvārī,
 komisāres Malmström uzklausīšanā Parlamenta SURE
 komitejas sēdē 2011. gada 10. martā un viedokļu
 apmaiņas laikā starp Iekšlietu ģenerāldirektorāta
 ģenerāldirektoru un Parlamenta LIBE komiteju 2011. gada
 17. martā.
 Konkrēti ekspertu ieteikumi par
 nākotnes finanšu instrumentiem iekšējās drošības jomā
 tika sniegti apspriedēs, kas notika EOS konferences laikā par
 rūpniecības un drošības jautājumiem 2011. gada
 9. februārī, kā arī Imigrācijas un patvēruma
 komitejas sēdē 2011. gada 22. februārī. Turklāt
 tehniskie aspekti, kas saistīti ar nākotnes finanšu instrumentu
 ieviešanu iekšējās drošības jomā, tika apspriesti arī
 2011. gada aprīlī rakstveida apspriedē ar dalībvalstu
 ekspertiem vispārīgās programmas „Solidaritāte un
 migrācijas plūsmu pārvaldība” kopīgās komitejas
 („SOLID komitejas”) ietvaros.
 Šīs apspriedes, konferences un ekspertu
 diskusijas apliecināja, ka starp galvenajām ieinteresētajām
 personām valda vispārēja vienprātība par
 nepieciešamību paplašināt Savienības finansējuma
 piemērošanas jomu iekšējās drošības nozarē, tostarp
 attiecībā uz ārējo dimensiju, un par turpmāka darba
 nepieciešamību, lai vēl vairāk vienkāršotu izpildes
 mehānismus un panāktu lielāku elastību, jo īpaši
 ārkārtas situāciju risināšanā. Lai nodrošinātu
 pievienotu vērtību, Savienības izdevumiem ir labāk
 jāatspoguļo Savienības līmeņa prioritātes un
 stratēģiskās apņemšanās, kā arī
 jāatbalsta Savienības iekšlietu acquis ieviešana.
 Ieinteresētās personas uzskatīja, ka vispārējās
 tematiskās prioritātes iekšējās drošības jomā jau
 ir noteiktas 2009. gada Stokholmas programmā un 2010. gada
 Iekšējās drošības stratēģijā.
 Tādēļ finansēšanas mehānisms nākotnē ir
 jānosaka plašāks, ietverot tiesībaizsardzības, robežsardzes
 un muitas nozares. Par svarīgu tika atzīta arī
 nepieciešamība vairāk izmantot attiecīgās Savienības
 aģentūras, piemēram, Eiropolu un Frontex. Kopumā tika
 atbalstīta finanšu instrumentu skaita samazināšana, izveidojot divu
 fondu struktūru, ar nosacījumu, ka tas veicinās
 vienkāršošanu. Ieinteresētās personas arī piekrita, ka ir
 vajadzīgs elastīgs reaģēšanas mehānisms
 ārkārtas situācijām. Dalītas pārvaldības
 sistēma, virzoties uz daudzgadu plānošanu, kopumā tika
 atzīta par piemērotu pārvaldības veidu attiecībā
 uz izdevumiem iekšlietu jomā. Tomēr nevalstiskās
 organizācijas uzskatīja, ka ir jāturpina arī tiešā
 pārvaldība.
 3. PRIEKŠLIKUMA JURIDISKIE ASPEKTI
 Tiesības rīkoties izriet no
 Līguma par Eiropas Savienību 3. panta 2. punkta, kurā
 noteikts: „Savienība piedāvā saviem
 pilsoņiem brīvības, drošības un tiesiskuma telpu bez
 iekšējām robežām, kur personu brīva pārvietošanās
 ir nodrošināta saistībā ar piemērotiem pasākumiem, kas
 attiecas uz ārējo robežu kontroli, patvēruma
 meklētājiem, imigrāciju un noziedzības novēršanu un
 apkarošanu.”
 Savienības rīcības pamatojums
 ir mērķi, kas izklāstīti Līguma par Eiropas
 Savienības darbību (LESD, turpmāk „Līgums”)
 67. pantā, kurā paredzēti līdzekļi
 brīvības, drošības un tiesiskuma telpas izveidei. Vērā
 tiek ņemts arī Līguma 80. pants, kurā uzsvērts, ka uz
 šīm Savienības politikas jomām un to īstenošanu attiecas
 solidaritātes un atbildības, tostarp tās finansiālās
 ietekmes taisnīgas sadales princips starp dalībvalstīm.
 Iekšējās drošības fonda
 izveidei nepieciešams pieņemt divus likumdošanas instrumentus, kas
 kopā veido minēto fondu. Šī kopējā struktūra tika
 izvēlēta, ņemot vērā Līgumā paredzētās
 saistības. Tā kā Padomē ir paredzēti
 atšķirīgi balsošanas noteikumi saskaņā ar
 19. protokolu (par Šengenas acquis), 21. protokolu
 (Apvienotās Karalistes un Īrijas nostāja attiecībā uz
 brīvības, drošības un tiesiskuma telpu), un 22. protokolu
 (Dānijas nostāja, tostarp par Līguma trešās daļas
 V sadaļu), juridiski nav iespējams izstrādāt vienu
 visaptverošu tiesību akta priekšlikumu par Iekšējās
 drošības fondu, kaut arī izvirzītie politiskie mērķi
 ir saskanīgi.
 Tādēļ Iekšējo
 drošības fondu veido kā visaptverošu finanšu sistēmu, ko veido
 divi atsevišķi akti, ar kuriem izveido konkrētos fonda elementus un
 nosaka to mērķus, atbilstīgās darbības un katra
 elementa finansējumu:
 –
 regula, ar ko fonda ietvaros izveido elementu
 policijas sadarbībai, noziegumu novēršanai un apkarošanai un
 krīžu pārvarēšanai;
 –
 regula, ar ko fonda ietvaros izveido robežu
 pārvaldības un kopējas vīzu politikas elementu.
 Iekšējās drošības fonda
 visaptverošajā finansēšanas sistēmā šī regula
 attiecīgi nosaka finansiālo atbalstu robežu pārvaldībai un
 kopējai vīzu politikai.
 Šīs regulas juridiskais pamats ir
 Līguma 77. pants.
 Kopumā šī ir joma, kurā
 Savienības iejaukšanās pasākumiem ir nepārprotama
 pievienotā vērtība, salīdzinot ar to, ja
 dalībvalstis rīkotos vienas pašas. Savienība
 labāk nekā dalībvalstis spēj nodrošināt sistēmu,
 ar ko apliecina Savienības solidaritāti robežkontroles, vīzu
 politikas un migrācijas plūsmu pārvaldības jomā, un
 platformu, lai izstrādātu kopīgas IT sistēmas šo politiku
 atbalstam. Tādēļ saskaņā ar šo regulu sniegtais
 finansiālais atbalsts jo īpaši veicina valstu un Eiropas spēju
 nostiprināšanu attiecīgajās jomās. Šim nolūkam regulas
 mērķis inter alia ir sistemātiskāk atbalstīt
 pakalpojumus, ko atsevišķās dalībvalstis sniedz, lai uzlabotu
 bezrobežu zonas drošību („darbības atbalsta mehānisms”),
 sekmēt iestāžu sadarbību starp robežsardzes un citām
 tiesībaizsardzības iestādēm un paplašināt
 dalībvalstīs pieejamā specializētā aprīkojuma
 nodošanu Frontex aģentūras rīcībā, lai to
 izmantotu kopīgās operācijās, kas vērstas uz bezrobežu
 zonas aizsardzību. Tomēr pilnībā tiek atzīts, ka šiem
 pasākumiem ir jānotiek piemērotā līmenī un
 Savienības funkcijas nedrīkst pārsniegt nepieciešamās
 robežas. Kā uzsvērts Budžeta pārskatīšanas
 paziņojumā, „ES budžets būtu jāizmanto, lai finansētu
 ES sabiedrisko labumu, pasākumus, ko dalībvalstis un reģioni
 nevar finansēt paši, vai kad tas var dot labākus rezultātus”[8]
 .
 4. IETEKME UZ BUDŽETU
 Komisijas priekšlikums nākamajai
 daudzgadu shēmai ietver priekšlikumu Iekšējās drošības
 fondam 2014.–2020. gadā atvēlēt 4648 miljonus euro
 (pašreizējās cenās). Šajā kopējā
 finansējumā līdzekļi, kas pieejami šīs
 konkrētās regulas īstenošanai, ir EUR 3520 miljoni.
 Orientējoši aptuveni 61 % šīs summas (EUR 2150 miljoni)
 būtu jāizmanto dalībvalstu programmām un Lietuvas
 īstenotās Īpašās tranzīta shēmas atbalstam,
 31 % (1100 miljoni euro) būtu jāparedz viedrobežu
 sistēmas izstrādei, bet pārējie līdzekļi
 būtu jāatvēl Savienības pasākumiem, ārkārtas
 darbību un tehniskās palīdzības finansēšanai,
 ņemot vērā arī no Šengenas asociētajām
 valstīm paredzamās iemaksas, kas tiktu pievienotas šim kopējam
 finansējumam.
 Miljonos EUR
 Iekšējās drošības fonds, tostarp jaunās IT sistēmas || 4648
 - Policijas sadarbības instruments || 1128
 - Robežu instruments || 3520
 Turklāt saskaņā ar
 2011. gada jūnija paziņojumu ārpus Iekšējās drošības
 fonda jomas atsevišķs finansējums EUR 822 miljonu
 apmērā (pašreizējās cenās) paredzēts esošo
 lielapjoma IT sistēmu pārvaldībai (Šengenas Informācijas
 sistēma II, Vīzu informācijas sistēma un Eurodac).
 Šo sistēmu pārvaldību Komisija pakāpeniski nodos
 plānotajai Eiropas Aģentūrai lielapjoma IT sistēmu
 darbības pārvaldībai brīvības, drošības un
 tiesiskuma telpā („IT aģentūra”) pēc tam, kad tā
 2012. gada beigās tā būs sākusi darbu.
 5. PRIEKŠLIKUMA GALVENIE ELEMENTI
 5.1. Pievēršanās
 stratēģiskajām prioritātēm
 Izveidojot instrumentu ārējo robežu
 pārvaldības un kopējās vīzu politikas finansiālam
 atbalstam 2014.–2020. gadā, Savienība spēs:
 ·
 atbalstīt un stiprināt valstu spējas
 robežkontroles un vīzu politikas jomā un tādējādi
 apliecināt finansiālu solidaritāti saistībā ar
 uzdevumiem, kas uzticēti atsevišķām dalībvalstīm pie
 ārējām robežām un konsulātos, lai veicinātu
 bezrobežu zonu kā sabiedrisku pakalpojumu, kas sniegts Savienībai
 (valstu programmas, tostarp „darbības atbalsts”);
 ·
 finansēt viedrobežu sistēmas
 izstrādi, t. i., izveidot ES ieceļošanas/izceļošanas
 sistēmu (EES) un ES reģistrēto ceļotāju
 programmu (RTP);
 ·
 finansēt Eiropas robežu uzraudzības
 sistēmas EUROSUR ieviešanu un darbību, jo īpaši
 aprīkojuma iepirkšanu, infrastruktūru un sistēmas dalībvalstīs;
 ·
 nostiprināt Šengenas pārvaldību,
 kā arī vērtēšanas un uzraudzības mehānismu, lai
 pārbaudītu Šengenas acquis piemērošanu,
 a) finansējot šā mehānisma darbību tiešas
 pārvaldes ceļā; b) darbības atbalsta sniegšanai
 dalībvalstīm ieviešot priekšnosacījumus, pamatojoties uz
 atbilstību Šengenas acquis, un c) pieprasot
 dalībvalstīm piešķirt (vai pārdalīt) resursus, kas
 saņemti šā instrumenta programmām, prioritārā
 kārtā paredzot novērst trūkumus, ja tie apzināti
 šā mehānisma ietvaros;
 ·
 palielināt Frontex aģentūras
 operatīvo potenciālu, aicinot dalībvalstis savās
 programmās paredzēt papildu resursus specializētam
 aprīkojumam, ko iespējams nodot aģentūras
 rīcībā kopīgu operāciju veikšanai;
 ·
 atbalstīt attiecīgo Savienības
 politiku izstrādi un ieviešanu Eiropas Savienībā un ar
 trešām valstīm „Savienības pasākumu” ietvaros, uzlabojot
 migrācijas plūsmu vispārējo pārvaldību
 virzienā uz Savienību (projekti, ko vada tieši, piemēram,
 pētījumi vai izmēģinājuma projekti par sadarbības
 stiprināšanu ar trešām valstīm, vai netieši – saskaņā ar Finanšu
 regulu[9];
 ·
 nodrošināt atbilstīgus un uzreiz
 pieejamus resursus, lai sniegtu ārkārtas palīdzību
 situācijās, kad rodas steidzams vai ārkārtējs
 migrācijas spiediens;
 ·
 turpināt atbalstu Īpašās
 tranzīta shēmas darbībai Lietuvā saskaņā ar ES
 saistībām[10], nodrošinot atbalstu,
 lai kompensētu neiekasētās nodevas par tranzīta
 vīzām un papildu izmaksas, kas Lietuvai radušās, īstenojot vienkāršota
 tranzīta dokumenta (FTD) un vienkāršota dzelzceļa
 tranzīta dokumenta (FRTD) režīmu, piemēram, iekārtu
 nomaiņas un modernizācijas, IT sistēmu, mācību un
 darbības izmaksas.
 Instruments ļaus visaptveroši atbalstīt
 četru pakāpju piekļuves kontroles modeli, kas ir integrētas
 robežu pārvaldības koncepcijas pamatā (pasākumi trešās
 valstīs, sadarbība ar kaimiņvalstīm, robežkontrole un
 pasākumi brīvas pārvietošanās telpā).
 5.2. Resursi IT sistēmām un
 viedrobežu sistēmai
 Dalībvalstis saskaņā ar valstu
 programmām varēs izmantot savus asignējumus, lai atbalstītu
 esošo lielapjoma IT sistēmu elementu pārvaldību un vajadzības
 gadījumā – to modernizāciju.
 Turklāt šis instruments nodrošinās
 nākotnes IT sistēmu („viedrobežu sistēma”) izstrādi un
 uzturēšanu šajā jomā. Kā norādīts
 paziņojumā par viedrobežām, Komisija ir paredzējusi
 2012. gada pirmajā pusē iesniegt priekšlikumu par
 Savienības ieceļošanas/izceļošanas sistēmu (EES) un
 reģistrēto ceļotāju programmu (RTP).
 Tādējādi saskaņā ar šo instrumentu ir paredzēts
 izveidot īpašu izdevumu programmu tikai EES un RTP
 izstrādei.
 Izmaksas ietvertu ne tikai šo IT sistēmu
 centrālos (Savienības līmeņa) elementus, bet arī
 dalībvalstu elementus pieejamo resursu ietvaros.
 EES un RTP
 centrālo un valstu sistēmu izveides izmaksas tiek lēstas
 robežās no aptuveni viena līdz 1,3 miljardiem euro,
 atkarībā no izvēlētajiem variantiem. Līdzekļus
 varētu būtiski ietaupīt, ja izvēlētais EES variants
 tiktu veidots kopā (t. i., uz vienas tehniskās platformas) ar
 izvēlēto RTP variantu[11]. Pamatojoties uz
 šiem pieņēmumiem un ņemot vērā, ka izstrāde
 nesāktos agrāk kā 2015. gadā, ir ierosināts
 šajā priekšlikumā minētajām divām sistēmām
 paredzēt EUR 1,1 miljardu, neskarot Komisijas turpmākos
 priekšlikumus par viedrobežu sistēmu un Eiropas Parlamenta un Padomes
 turpmāko lēmumu.
 Komisija paredz šīs programmas
 īstenošanas uzdevumus uzticēt Eiropas aģentūrai lielapjoma IT
 sistēmu darbības pārvaldībai brīvības,
 drošības un tiesiskuma telpā, kura izveidota ar Eiropas
 Parlamenta un Padomes Regulu (ES) Nr. 1077/2011[12].
 Tādā gadījumā šī regula attiecīgajā
 brīdī tiktu grozīta, lai Aģentūras pamatuzdevumā
 iekļautu konkrētos uzdevumus, un attiecīgās subsīdiju
 summas Aģentūrai tiktu segtas no programmas darbības izdevumiem.
 5.3. Resursi dalībvalstu
 programmām
 Attiecībā uz līdzekļiem,
 kas paredzēti vispārīgajai programmai „Solidaritāte un
 migrācijas plūsmu pārvaldība”, pašreizējā prakse
 perioda sākumā noteikt kritērijus piešķīrumiem, ko
 dalībvalstis saņems par visu septiņu gadu laikposmu, nodrošina
 nepārtrauktību un noteiktu prognozējamības līmeni.
 Tomēr tā būtībā ir statiska pieeja, kas nestimulē
 dalībvalstis īstenot pasākumus atbilstoši Savienības
 prioritātēm, un liedz Savienībai reaģēt
 situācijas un prioritāšu maiņas gadījumā, kad
 nepieciešams ievērojami un koncentrēti pārdalīt resursus. Tādēļ
 mehānismam, kas izvēlēts resursu sadalei un izmantošanai
 nākotnes fondos, būtu jāsalāgo vajadzība pēc
 nepārtrauktības un stabilitātes kā priekšnosacījuma
 pareizai daudzgadu plānošanai, no vienas puses, ar vajadzību pēc
 lielākas elastības un pielāgošanās izmaiņām, no
 otras puses.
 Ņemot vērā iepriekš
 minēto, dalīti pārvaldītā finansējuma
 piešķiršana ir balstīta uz šādu sadalījumu:
 –
 pamatsumma, ko piešķir dalībvalstīm
 nākamās daudzgadu finanšu shēmas (MFF) sākumā;
 –
 mainīgā summa, ar ko papildina pamatsummu
 un ko piešķir divos posmos.
 Pamatsummu piešķir dalībvalstīm
 nākamās MFF sākumā, un to aprēķina,
 pamatojoties uz objektīviem kritērijiem un vajadzībām. Tie
 ir 60 % no kopējā finansējuma, kas paredzēts valstu
 programmām un asignējumiem, kā katrai dalībvalstij norādīts
 šīs regulas I pielikumā. Šie aprēķini balstīti uz
 2010.–2012. gada aprēķiniem par Ārējo robežu fondu,
 vienlaikus paredzot noteiktu minimālo summu katrai dalībvalstij. Tas
 nodrošinās zināmu nepārtrauktību saistībā ar
 pašreizējo MFF un radīs dalībvalstīm finansiālu
 stabilitāti, plānojot valstu daudzgadu programmas.
 ·
 Mainīgā summa papildinās pamatsummu
 atkarībā no katras dalībvalsts gatavības savas valsts
 programmas ietvaros finansēt pasākumus, kas atbilst
 konkrētām Savienības prioritātēm. Šie konkrētie
 pasākumi ir definēti II pielikumā, un tos var mainīt. Šie
 līdzekļi tiks piešķirti divos posmos – MFF
 sākumā, kad risināsies politiskais dialogs un sarunas par
 attiecīgo dalībvalstu valsts programmām, un starpposma
 pārskatīšanas laikā 2017. gadā.
 Minētā starpposma
 pārskatīšana radīs iespēju atkārtoti
 izvērtēt situāciju dalībvalstīs un piešķirt
 jaunus līdzekļus pārējiem MFF gadiem (2018.–2020.
 gadam). Attiecībā uz šo regulu starpposma pārskatīšana tiks
 balstīta uz nākotnē vērstu risku novērtējumu un
 Savienības pārskatītajām prioritātēm. Tā
 kā pamatsummas dalībvalstīm tika noteiktas, balstoties uz
 vēsturiskiem datiem plānošanas perioda sākumā, tiks
 paredzēta atjaunināšana. Minētos risku/vajadzību
 novērtējumus varētu veikt ar Frontex aģentūras
 palīdzību. Dalībvalstis, kurām, pamatojoties uz šiem
 novērtējumiem, būs lielākas vajadzības vai kas
 saskarsies ar lielākiem riskiem, saņems papildu summas,
 tādējādi dodot reālu saturu solidaritātes un
 dalītās atbildības principam.
 5.4. Pasākumi trešās
 valstīs un saistībā ar tām
 Šīs jomas ārējai dimensijai
 būtu vajadzīgs mērķtiecīgs atbalsts, lai uzlabotu
 sadarbību ar trešām valstīm un pastiprinātu šo valstu
 robežu uzraudzības un pārvaldības spēju
 svarīgākos aspektus jomās, kas ir nozīmīgas
 Savienības migrācijas politikai un Savienības iekšējās
 drošības mērķiem. Piemēram, EUROSUR ietvaros
 varētu darīt pieejamu finansējumu, lai savienotu trešo valstu un
 Savienības sistēmas un infrastruktūras, kas dotu iespēju
 regulāri apmainīties ar informāciju. Šādi pasākumi nedrīkst
 būt orientēti tieši uz attīstību, un vajadzības
 gadījumā tiem jāpapildina finansiālā
 palīdzība, ko sniedz no Savienības ārējās
 palīdzības instrumentiem, kas paliek kā galvenais
 finansējuma avots, lai trešām valstīm palīdzētu
 izveidot attiecīgās spējas. Īstenojot šo atbalstu,
 uzmanība tiks pievērsta pilnīgai atbilstībai ar
 Savienības ārējās darbības un ārlietu politikas
 principiem un vispārīgajiem mērķiem saistībā ar
 attiecīgo valsti vai reģionu. Papildināmība tiks
 nodrošināta ar uzlabotu sadarbību ar Eiropas Ārējās
 darbības dienestu (EĀDD) un attiecīgajiem Komisijas dienestiem.
 Šīs darbības saskaņā ar
 Finanšu regulu pārvaldīs tieši Komisija vai netieši – organizācijas vai
 personas, kas nav dalībvalstis.
 5.5. Savienības
 aģentūras
 Lai iekšlietu jomā efektīvāk
 izmantotu attiecīgo Savienības aģentūru kompetenci un
 zināšanas, Komisija paredz izmantot arī Finanšu regulas dotās
 iespējas, lai šīm aģentūrām to pamatuzdevuma ietvaros
 un savienojami ar to darba programmām uzticētu konkrētu uzdevumu
 īstenošanu ar resursiem, kas pieejami saskaņā ar šo regulu.
 Attiecībā uz šā instrumenta ietvaros paredzētajiem
 uzdevumiem tas jo īpaši attiecas uz:
 –
 Eiropas Aģentūru operatīvās
 sadarbības vadībai pie Eiropas Savienības dalībvalstu
 ārējām robežām (Frontex aģentūra)
 tādām darbībām Savienībā un ārpus tās,
 kam nepieciešamas operatīvās zināšanas robežkontroles jautājumos;
 –
 Eiropas Patvēruma atbalsta biroju (EPAB) tādām
 darbībām kā robežsardzes mācības par patvēruma
 jautājumiem;
 –
 Eiropas Policijas biroju (Eiropols) un Eiropas
 Policijas akadēmiju (CEPOL) saistībā ar
 tiesībaizsardzības iestāžu un robežsardzes iestāžu
 sadarbību;
 –
 Eiropas Aģentūru lielapjoma IT
 sistēmu darbības pārvaldībai brīvības,
 drošības un tiesiskuma telpā (IT aģentūra)
 attiecībā uz jauno IT sistēmu izstrādi.
 2011/0365 (COD)
 Priekšlikums
 EIROPAS PARLAMENTA UN PADOMES REGULA
 ar ko Iekšējās drošības fonda
 ietvaros izveido finansiāla atbalsta instrumentu ārējām
 robežām un vīzām
 Eiropas
 parlaments un eiropas savienības padome,
 ņemot vērā Līgumu par
 Eiropas Savienības darbību un jo īpaši tā 77. panta
 2. punktu,
 ņemot vērā Eiropas Komisijas
 priekšlikumu,
 pēc leģislatīvā akta
 projekta nosūtīšanas valstu parlamentiem,
 ņemot vērā Eiropas Ekonomikas
 un sociālo lietu komitejas atzinumu[13],
 ņemot vērā Reģionu
 komitejas atzinumu[14],
 saskaņā ar parasto likumdošanas
 procedūru,
 tā kā:
 (1)
 Savienības mērķis – nodrošināt augsta
 līmeņa drošību brīvības, drošības un tiesiskuma
 telpā (Līguma par Eiropas Savienības darbību 67. panta
 3. punkts) – būtu jāsasniedz, inter alia veicot
 kopīgus pasākumus attiecībā uz personām, kuras
 šķērso iekšējās robežas, un īstenojot robežkontroli
 pie ārējām robežām un kopēju vīzu politiku
 daudzpakāpju sistēmas ietvaros nolūkā atvieglot
 likumīgu ceļošanu un risināt nelikumīgas imigrācijas
 jautājumus.
 (2)
 ES Iekšējās drošības
 stratēģija, ko Padome pieņēma 2010. gada
 februārī[15], ir kopīga darba
 kārtība šo kopīgo drošības problēmu risināšanai.
 Komisijas 2010. gada novembra Paziņojums „ES iekšējās
 drošības stratēģija darbībā”[16]
 izsaka šīs stratēģijas principus un pamatnostādnes
 konkrētās darbībās, izvirzot piecus stratēģiskus
 mērķus – sagraut starptautisko noziedznieku tīklus; novērst
 terorismu un risināt jautājumus saistībā ar vardarbīgu
 radikalizēšanos un vervēšanu; uzlabot pilsoņu un
 uzņēmumu drošību kibertelpā; stiprināt drošību,
 izmantojot robežu pārvaldību; un uzlabot Eiropas
 izturētspēju krīzes un katastrofu gadījumos.
 (3)
 Dalībvalstu solidaritātei,
 skaidrībai par uzdevumu sadali, pamattiesību ievērošanai un
 tiesiskumam, kā arī stingrai virzībai uz globālo
 perspektīvu un nesaraujamajai saiknei ar ārējo drošību
 vajadzētu būt galvenajiem principiem, kas dod ievirzi
 Iekšējās drošības stratēģijas īstenošanā.
 (4)
 Lai veicinātu Iekšējās drošības
 stratēģijas īstenošanu un nodrošinātu, ka tā
 kļūst par ikdienas darba realitāti, dalībvalstīm
 būtu jānodrošina atbilstīgs Savienības finansiālais
 atbalsts, izveidojot Iekšējās drošības fondu.
 (5)
 Līguma V sadaļas juridisko
 īpatnību dēļ juridiski nav iespējams
 Iekšējās drošības fondu izveidot kā vienotu finanšu
 instrumentu.
 (6)
 Tādēļ šis fonds būtu
 jāveido kā visaptveroša ES finansiālā atbalsta sistēma
 iekšējās drošības jomā, ietverot šajā regulā
 paredzēto instrumentu, kā arī instrumentu, kas paredzēts
 Regulā Nr. .../2012/ES, ar ko Iekšējās drošības fonda
 ietvaros izveido finansiālā atbalsta instrumentu policijas sadarbībai,
 noziedzības novēršanai un apkarošanai un krīžu
 pārvarēšanai. Šī vispārējā sistēma būtu
 jāpapildina ar Regulu Nr. .../2012/ES, ar ko paredz
 vispārīgus noteikumus Patvēruma un migrācijas fondam un
 finansiālā atbalsta instrumentam policijas sadarbībai,
 noziedzības novēršanai un apkarošanai un krīžu
 pārvarēšanai[17], uz ko šajā
 regulā būtu jāatsaucas attiecībā uz plānošanas,
 finanšu pārvaldības, vadības un kontroles, grāmatojumu
 noskaidrošanas, programmu slēgšanas, kā arī ziņošanas un
 vērtēšanas noteikumiem.
 (7)
 Dalībvalstu un Savienības
 solidaritāte un dalītā atbildība ārējo robežu
 pārvaldībā ir viens no pieciem kopīgās ārējo
 robežu pārvaldības politikas elementiem.
 (8)
 Iekšējās drošības fondam būtu
 jāapliecina solidaritāte, sniedzot finansiālu
 palīdzību tām dalībvalstīm, kuras pilnībā
 piemēro Šengenas noteikumus par ārējām robežām, kā
 arī tām, kuras gatavojas pilnvērtīgai dalībai Šengenas
 zonā.
 (9)
 Dalībvalsts dalība nedrīkstētu
 sakrist laikā ar tās piedalīšanos ES pagaidu finanšu
 instrumentā, kas paredz atbalstu saņēmējām
 dalībvalstīm, lai tās varētu inter alia
 finansēt pasākumus pie jaunām ārējām
 Savienības robežām, īstenojot Šengenas acquis par
 robežām un vīzām, kā arī ārējo
 robežkontroli.
 (10)
 Fonda daļa, kas attiecas uz
 ārējām robežām un vīzām (turpmāk
 „Instruments”), būtu jābalsta uz spēju attīstīšanas
 procesu, kurš izstrādāts ar Ārējo robežu fondu, kas
 izveidots ar Eiropas Parlamenta un Padomes Lēmumu Nr. 574/2007[18],
 un būtu jāpaplašina, ņemot vērā jaunākās
 norises.
 (11)
 Pildot uzdevumus pie ārējām
 robežām un konsulātos saskaņā ar Šengenas acquis par
 robežām un vīzām, dalībvalstis veic pasākumus Šengenas
 zonā visu pārējo dalībvalstu interesēs un to
 vārdā un tādējādi sniedz Savienībai sabiedriskos
 pakalpojumus. Lai apliecinātu solidaritāti, Instrumentam būtu
 jāpalīdz segt darbības izmaksas, kas saistītas ar
 robežkontroli un vīzu politiku, un jānodrošina dalībvalstīm
 iespēja sistemātiski uzturēt spējas, kas šim
 vispārējam pakalpojumam ir visbūtiskākās.
 Minētais atbalsts izpaužas kā pilnīga izvēlēto izmaksu
 atlīdzināšana saistībā ar šā instrumenta
 mērķiem, un tas būs neatņemama valstu programmu sastāvdaļa.
 (12)
 Instrumentam būtu jāpapildina un
 jāpastiprina pasākumi, kas veikti, lai izveidotu operatīvo
 sadarbību, ko pārrauga Eiropas Aģentūra
 operatīvās sadarbības vadībai pie Eiropas Savienības
 dalībvalstu ārējām robežām, kas izveidota ar Regulu
 (EK) Nr. 2007/2004 (turpmāk „Frontex aģentūra”)[19],
 tostarp jaunie pasākumi, kuri izriet no grozījumiem, kas ieviesti ar
 Regulu [...][20], un
 tādējādi papildus jānostiprina solidaritāte starp
 tām dalībvalstīm, kas kontrolē ārējās
 robežas visas Šengenas zonas interesēs un vārdā.
 (13)
 Šis instruments būtu jāīsteno,
 pilnībā ievērojot tiesības un principus, kas paredzēti
 Eiropas
 Savienības Pamattiesību hartā.
 (14)
 Lai nodrošinātu vienotu un kvalitatīvu
 ārējo robežu kontroli un atvieglotu likumīgu ceļošanu
 pār ārējām robežām ES iekšējās drošības
 stratēģijas ietvaros, Instrumentam būtu jāsekmē
 Eiropas kopīgās integrētās robežu pārvaldības
 sistēmas izveide, ietverot visus pasākumus saistībā ar politiku,
 tiesību aktiem, sistemātisku sadarbību, sloga sadali,
 personālu, aprīkojumu un tehnoloģijām, ko dažādos
 līmeņos veic dalībvalstu kompetentās iestādes,
 sadarbojoties ar Frontex aģentūru, trešām valstīm un
 vajadzības gadījumā – citiem dalībniekiem, izmantojot inter
 alia četru pakāpju robežas drošības modeli un veicot
 integrētu Eiropas Savienības risku analīzi.
 (15)
 Saskaņā ar 2003. gada
 Pievienošanās akta Protokolu Nr. 5 [21] par sauszemes
 tranzītu starp Kaļiņingradas apgabalu un citām Krievijas
 Federācijas daļām ar Instrumentu būtu jāsedz visas
 papildu izmaksas, ko rada Savienības acquis īpašo noteikumu
 īstenošana attiecībā uz šādu tranzītu, t. i.,
 Padomes 2003. gada 14. aprīļa Regula (EK)
 Nr. 693/2003, ar ko paredz īpašu vienkāršota tranzīta
 dokumentu (FTD), vienkāršota dzelzceļa tranzīta dokumentu
 (FRTD) un ar ko groza Kopīgo konsulāro instrukciju un
 Kopīgo rokasgrāmatu[22], un Padomes
 Regula (EK) Nr. 694/2003 par vienotu formu vienkāršota
 tranzīta dokumentam (FTD) un vienkāršota dzelzceļa
 tranzīta dokumentam (FRTD), kas paredzēti Regulā (EK) Nr.
 693/2003[23]. Tomēr vajadzībai
 pēc pastāvīga finansiāla atbalsta attiecībā uz
 neiekasētajām nodevām vajadzētu būt atkarīgai no
 spēkā esošā vīzu režīma starp Savienību un
 Krievijas Federāciju.
 (16)
 Tajā būtu jāparedz atbalsts valstu
 pasākumiem un dalībvalstu sadarbībai vīzu politikas
 jomā, kā arī citām pirms robežas veicamām
 darbībām, kas notiek pirms ārējās robežkontroles.
 Dalībvalstu dienestu trešās valstīs organizēto
 pasākumu efektīva pārvaldība atbilst kopējās
 vīzu politikas interesēm, jo tā ir daļa no
 daudzpakāpju sistēmas ar mērķi atvieglot likumīgu
 ceļošanu un risināt nelikumīgas imigrācijas jautājumus
 Eiropas Savienībā, un tā ir arī kopīgās
 integrētās robežu pārvaldības sistēmas neatņemama
 sastāvdaļa.
 (17)
 Turklāt būtu jāatbalsta Šengenas
 valstu teritorijā veiktie pasākumi, lai palīdzētu
 izstrādāt kopīgu integrētās robežu
 pārvaldības sistēmu, kas stiprina Šengenas zonas
 vispārējo darbību.
 (18)
 Instrumentam būtu arī jāatbalsta
 Eiropas Savienības veidotās IT sistēmas, lai sniegtu
 dalībvalstīm rīkus, ar ko efektīvāk
 pārvaldīt trešo valstu valstspiederīgo pārvietošanos pāri
 robežām un nodrošināt ceļotāju labāku
 identifikāciju un pārbaudīšanu („viedrobežas”).
 Tādēļ būtu jāveido programma, kuras mērķis
 ir segt izmaksas, ko rada minēto sistēmu centrālo un valstu
 elementu izveide, nodrošinot tehnisko savietojamību, izmaksu ietaupījumus
 un netraucētu īstenošanu dalībvalstīs.
 (19)
 Lai nekavējoties novērstu
 neparedzētu migrācijas spiedienu un draudus robežu drošībai,
 būtu jārada iespēja sniegt ārkārtas
 palīdzību saskaņā ar noteikumiem, kas izklāstīti
 Regulā Nr. .../2012/ES, ar ko paredz vispārīgus noteikumus
 Patvēruma un migrācijas fondam un finansiālā atbalsta
 instrumentam policijas sadarbībai, noziedzības novēršanai un
 apkarošanai un krīžu pārvarēšanai.
 (20)
 Turklāt, lai veicinātu plašāku
 solidaritāti Šengenas zonā kopumā, ja kādā jomā
 ir atklāti trūkumi vai iespējams apdraudējums, jo
 īpaši pēc Šengenas novērtējuma, attiecīgai
 dalībvalstij uz to būtu atbilstoši jāreaģē,
 prioritārā secībā izmantojot tās programmā
 paredzētos resursus, vajadzības gadījumā papildinot ar
 ārkārtas palīdzības pasākumiem.
 (21)
 Lai veicinātu solidaritāti un dalītu
 atbildību, dalībvalstis būtu jāmudina izmantot daļu
 programmās pieejamo resursu konkrētām Savienības
 noteiktām prioritātēm, piemēram, lai iegādātos
 tehnisko aprīkojumu, kas nepieciešams Frontex aģentūrai,
 un attīstītu konsulāro sadarbību visas Savienības
 labā.
 (22)
 Lai nodrošinātu Šengenas acquis
 piemērošanu visā Šengenas zonā, kā būtisks rīks,
 lai papildinātu politikas, kas nodrošina, ka personām neveic nekādu kontroli,
 saskaņā ar šo regulu būtu jāatbalsta arī regulas par
 novērtēšanas un uzraudzības mehānisma izveidi, lai
 pārbaudītu Šengenas acquis piemērošanu[24],
 īstenošana.
 (23)
 Ņemot vērā pieredzi, ko devis
 Ārējo robežu fonds un SIS un VIS izveide, par
 piemērotu ir uzskatāma zināma elastība attiecībā
 uz resursu iespējamo pārdalīšanu starp dažādiem Instrumenta
 mērķu īstenošanas līdzekļiem, neskarot principu, ka
 jau no paša sākuma jānodrošina kritiskā masa un finanšu
 stabilitāte programmām un darbības atbalsts
 dalībvalstīm.
 (24)
 Gluži tāpat būtu jāpalielina
 pasākumu apjoms un jāpaaugstina to resursu maksimālā
 robeža, kas paliek Savienības rīcībā („Savienības
 pasākumi”), lai veicinātu Savienības spēju
 attiecīgajā budžeta gadā veikt dažādas darbības
 ārējo robežu pārvaldības un kopējās vīzu
 politikas jomā Savienības kopējās interesēs, ja un
 ciktāl rodas tāda vajadzība. Šādi Savienības
 līmeņa pasākumi ietver pētījumus un
 izmēģinājuma projektus, kas veicina politiku izstrādi un
 piemērošanu, pasākumus vai mehānismus trešās valstīs,
 lai novērstu migrācijas spiedienu no šīm valstīm un varētu
 efektīvi pārvaldīt migrācijas plūsmas virzienā uz
 Savienību un efektīvi organizēt saistītos uzdevumus pie
 ārējām robežām un konsulātos.
 (25)
 Pasākumi trešās valstīs un
 saistībā ar tām, kurus atbalsta no šā Instrumenta,
 būtu jāveic sinerģijā un saskaņā ar citām
 darbībām ārpus ES, kuras atbalsta no Savienības
 ģeogrāfiskajiem un tematiskajiem ārējās
 palīdzības instrumentiem. Īstenojot šādas darbības, jo
 īpaši būtu jācenšas panākt pilnīgu atbilstību
 Savienības ārējās darbības un ārlietu politikas
 principiem un vispārīgajiem mērķiem saistībā ar
 attiecīgo valsti vai reģionu. Tie nedrīkstētu būt
 paredzēti, lai atbalstītu darbības, kas orientētas tieši uz
 attīstību, un vajadzības gadījumā tiem būtu
 jāpapildina finansiālā palīdzība, kas sniegta no
 ārējās palīdzības instrumentiem. Tiks
 mēģināts rast saskanīgumu arī ar Savienības
 humānās palīdzības politiku, jo īpaši
 saistībā ar ārkārtas pasākumu īstenošanu.
 (26)
 Savienības budžeta finansējums būtu
 jākoncentrē uz pasākumiem, kur Savienības iejaukšanās
 var nodrošināt pievienotu vērtību, salīdzinot ar
 dalībvalstu atsevišķo rīcību. Tā kā Eiropas
 Savienība labāk nekā dalībvalstis spēj nodrošināt
 sistēmu, kas izsaka Savienības solidaritāti robežkontroles,
 vīzu politikas un migrācijas plūsmu pārvaldības
 jomās, un platformu, lai izstrādātu kopīgas IT
 sistēmas šo politiku atbalstam, finansiālais atbalsts, kas
 paredzēts šajā regulā, jo īpaši stiprina valstu un Eiropas
 spējas minētajās jomās.
 (27)
 Lai papildinātu vai grozītu šā
 instrumenta noteikumus par konkrētu darbību noteikšanu valstu
 programmās, Komisijai būtu jādeleģē pilnvaras
 pieņemt tiesību aktus saskaņā ar Līguma par Eiropas
 Savienības darbību 290. pantu. Jo
 īpaši svarīgi ir, lai Komisija rīkotu atbilstošas apspriedes
 sagatavošanas darba laikā, tostarp ekspertu līmenī.
 (28)
 Komisijai, sagatavojot un izstrādājot
 deleģētos tiesību aktus, būtu jānodrošina
 attiecīgo dokumentu vienlaicīga, savlaicīga un atbilstīga
 nosūtīšana Eiropas Parlamentam un Padomei.
 (29)
 Lai nodrošinātu šajā regulā
 paredzēto darbības atbalsta sniegšanas noteikumu vienādu,
 efektīvu un savlaicīgu piemērošanu un izveidotu struktūru
 jauno IT sistēmu programmai, Komisijai būtu jāpiešķir
 īstenošanas pilnvaras. Šīs pilnvaras būtu jāizmanto
 saskaņā ar Eiropas Parlamenta un Padomes 2011. gada
 16. februāra Regulu (ES) Nr. 182/2011, ar ko
 nosaka normas un vispārīgus principus par dalībvalstu kontroles
 mehānismiem, kuri attiecas uz Komisijas īstenošanas pilnvaru
 izmantošanu[25].
 (30)
 Tā kā šīs regulas
 mērķis – nodrošināt solidaritāti un dalītu
 atbildību starp dalībvalstīm un Savienību ārējo
 robežu pārvaldībā un vīzu politikā – nav
 pienācīgi sasniedzams, dalībvalstīm rīkojoties
 atsevišķi, un ir labāk sasniedzams Savienības līmenī,
 Savienība var pieņemt pasākumus saskaņā ar Līguma
 par Eiropas Savienību 5. pantā noteikto subsidiaritātes
 principu. Saskaņā ar tajā pašā pantā noteikto
 proporcionalitātes principu šī regula nepārsniedz to, kas ir
 vajadzīgs šā mērķa sasniegšanai.
 (31)
 Būtu jāatceļ Eiropas Parlamenta un Padomes
 2007. gada 23. maija Lēmums Nr. 574/2007/EK, ar ko
 laikposmam no 2007. gada līdz 2013. gadam izveido Eiropas
 Ārējo robežu fondu[26].
 (32)
 Attiecībā uz Islandi un
 Norvēģiju saskaņā ar Nolīgumu, kas noslēgts starp
 Eiropas Savienības Padomi un Islandes Republiku un Norvēģijas
 Karalisti par šo valstu asociēšanu Šengenas acquis
 īstenošanā, piemērošanā un pilnveidošanā, šī
 regula ir to Šengenas acquis noteikumu pilnveidošana, kuri attiecas uz
 jomu, kas minēta 1. panta A un B punktā Padomes Lēmumā
 1999/437/EK (1999. gada 17. maijs)[27] par dažiem
 pasākumiem minētā nolīguma piemērošanai.
 (33)
 Attiecībā uz Šveici saskaņā ar
 Nolīgumu starp Eiropas Savienību, Eiropas Kopienu un Šveices
 Konfederāciju par Šveices Konfederācijas asociēšanu Šengenas acquis
 īstenošanā, piemērošanā un pilnveidošanā šī
 regula ir to Šengenas acquis noteikumu pilnveidošana, kuri attiecas uz
 jomu, kas minēta Lēmuma 1999/437/EK 1. panta A un B
 punktā, to lasot saistībā ar Padomes Lēmuma 2008/146/EK[28]
 3. pantu.
 (34)
 Attiecībā uz Lihtenšteinu saskaņā
 ar Protokolu starp Eiropas Savienību, Eiropas Kopienu, Šveices
 Konfederāciju un Lihtenšteinas Firstisti par Lihtenšteinas Firstistes
 pievienošanos Nolīgumam starp Eiropas Savienību, Eiropas Kopienu un
 Šveices Konfederāciju par Šveices Konfederācijas asociēšanu
 Šengenas acquis īstenošanā, piemērošanā un
 pilnveidošanā šī regula ir to Šengenas acquis noteikumu
 pilnveidošana, kuri attiecas uz jomu, kas minēta Lēmuma 1999/437/EK
 1. panta A un B punktā, to lasot saistībā ar Padomes Lēmuma
 2011/350/ES[29] 3. pantu.
 (35)
 Saskaņā ar Protokolu par Dānijas
 nostāju, kas pievienots Līgumam par Eiropas Savienību un
 Līgumam par Eiropas Savienības darbību, Dānija
 nepiedalās tādu Padomes pasākumu noteikšanā, kas
 ierosināti saskaņā ar Līguma par Eiropas Savienības
 darbību trešās daļas V sadaļu, izņemot
 pasākumus, kas „nosaka, kuru trešo valstu
 pilsoņiem vajadzīgas vīzas, šķērsojot dalībvalstu
 ārējās robežas, vai pasākumiem, kas attiecas uz vīzu
 formu vienādību”. Šis priekšlikums papildina Šengenas acquis,
 un saskaņā ar 4. pantu Protokolā par Dānijas
 nostāju, kas pievienots Līgumam par Eiropas Savienību un
 Līgumam par Eiropas Savienības darbību, sešos mēnešos pēc tam, kad Padome ir pieņēmusi
 lēmumu par kādu priekšlikumu vai ierosinājumu, kura
 mērķis ir attīstīt Šengenas acquis saskaņā
 ar Līguma par Eiropas Savienības darbību trešās
 daļas V sadaļas noteikumiem,
 Dānija izlemj, vai tā šo regulu ieviesīs savos tiesību
 aktos.
 (36)
 Šī regula papildina Šengenas acquis
 noteikumus, kuri nav saistoši Apvienotajai Karalistei saskaņā ar
 Padomes 2000. gada 29. maija Lēmumu 2000/365/EK par
 Lielbritānijas un Ziemeļīrijas Apvienotās Karalistes
 lūgumu piedalīties dažu Šengenas acquis noteikumu
 īstenošanā un turpmāko Padomes 2004. gada 22. decembra
 Lēmumu 2004/926/EK par to, kā Lielbritānijas un
 Ziemeļīrijas Apvienotā Karaliste piemēro daļu no
 Šengenas acquis noteikumiem. Tādēļ Apvienotā
 Karaliste nepiedalās šīs regulas pieņemšanā, un šī
 regula tai nav saistoša un nav jāpiemēro.
 (37)
 Šī regula ir to Šengenas acquis
 noteikumu pilnveidošana, kuru īstenošanā Īrija nepiedalās
 saskaņā ar Padomes Lēmumu 2002/192/EK (2002. gada 28. februāris)
 par Īrijas lūgumu piedalīties dažu Šengenas acquis noteikumu
 īstenošanā; tādēļ Īrija nepiedalās šīs
 regulas pieņemšanā, un Īrijai šī regula nav saistoša un nav
 jāpiemēro,
 IR PIEŅĒMUŠI ŠO REGULU.
 I NODAĻA
 VISPĀRĪGI NOTEIKUMI
 1. pants
 Mērķis un piemērošanas
 joma
 1.
 Ar šo regulu izveido finansiāla atbalsta
 instrumentu ārējo robežu pārvaldībai un kopējai
 vīzu politikai (turpmāk „Instruments”) Iekšējās
 drošības fonda ietvaros (turpmāk „Fonds”).
 Kopā ar Regulu Nr. .../2012/ES, ar ko
 Iekšējās drošības fonda ietvaros izveido finansiālā
 atbalsta instrumentu policijas sadarbībai, noziedzības
 novēršanai un apkarošanai un krīžu pārvarēšanai, ar šo
 regulu laika posmam no 2014. gada 1. janvāra līdz 2020. gada
 31. decembrim izveido Iekšējās drošības fondu.
 2.
 Šī regula nosaka:
 a) finansiālā atbalsta mērķus
 un atbilstīgos pasākumus;
 b) vispārīgo sistēmu
 atbilstīgo pasākumu īstenošanai;
 c) resursus, kas saskaņā ar šo
 instrumentu pieejami no 2014. gada 1. janvāra līdz 2020. gada
 31. decembrim, un to sadales kārtību;
 d) dažādu konkrēto
 līdzekļu apjomu un mērķi, ar kuriem finansē
 ārējo robežu pārvaldības un kopējās vīzu
 politikas izdevumus.
 3.
 Ar šo regulu paredz Regulas (ES) Nr. .../2012
 [horizontālā regula] noteikumu piemērošanas kārtību.
 2. pants
 Definīcijas
 Šajā regulā piemēro šādas
 definīcijas:
 a) „ārējās robežas” ir
 dalībvalstu sauszemes robežas, tostarp robežas uz upēm un ezeriem,
 jūras robežas un lidostas, upju ostas, jūras ostas un ezeru ostas, uz
 ko attiecas Savienības tiesiskais regulējums par ārējo robežu
 šķērsošanu neatkarīgi no tā, vai tās ir pagaidu
 robežas vai nav;
 b) „pagaidu ārējās
 robežas” ir:
 –
 kopīgā robeža starp dalībvalsti,
 kura pilnībā piemēro Šengenas acquis, un
 dalībvalsti, kurai Šengenas acquis ir pilnībā saistošs
 saskaņā ar tās Pievienošanās aktu, bet attiecībā
 uz kuru vēl nav stājies spēkā Padomes lēmums, ar kuru
 to pilnvaro pilnībā piemērot minēto acquis;
 –
 kopīgā robeža starp divām
 dalībvalstīm, kurām Šengenas acquis ir pilnībā
 saistošs saskaņā ar attiecīgajiem Pievienošanās aktiem, bet
 attiecībā uz kurām vēl nav stājies spēkā
 attiecīgais Padomes lēmums, ar kuru tās pilnvaro
 pilnībā piemērot minēto acquis;
 c) „robežšķērsošanas vieta”
 ir jebkura šķērsošanas vieta, ko kompetentās iestādes
 noteikušas ārējās robežas šķērsošanai un par ko
 paziņots saskaņā ar Regulas (EK) Nr. 562/2006 34. panta
 2. punktu;
 d) „Šengenas novērtēšanas un
 uzraudzības mehānisms” ir Šengenas acquis pareizas piemērošanas
 pārbaudes, kā paredzēts Regulā Nr. .../2012/ES[30][X];
 e) „ārkārtas situācija”
 ir steidzama un ārkārtas spiediena situācija, kad liels vai
 nesamērīgs skaits trešo valstu valstspiederīgo šķērso
 vienas vai vairāku dalībvalstu ārējās robežas vai ir
 gaidāma šāda šķērsošana.
 3. pants
 Mērķi
 1.
 Instrumenta vispārīgais mērķis
 ir veicināt augsta drošības līmeņa nodrošināšanu
 Eiropas Savienībā.
 2.
 Ievērojot 1. punktā
 norādīto mērķi, saskaņā ar prioritātēm,
 kas noteiktas attiecīgās ES stratēģijās,
 programmās un apdraudējumu un risku novērtējumos, ar
 Instrumentu veicina šādu konkrēto mērķu sasniegšanu:
 a) atbalstīt kopējo vīzu
 politiku, lai atvieglotu likumīgu ceļošanu, nodrošinātu
 vienlīdzīgu attieksmi pret trešo valstu valstspiederīgajiem un
 novērstu nelikumīgu migrāciju;
 Šā mērķa sasniegšanu
 vērtē pēc tādiem rādītājiem kā, cita
 starpā, aprīkoto, nodrošināto un/vai uzlaboto konsulātu
 skaits, lai nodrošinātu vīzu pieteikumu efektīvu apstrādi
 un sniegtu kvalitatīvus pakalpojumus vīzu pieteikumu
 iesniedzējiem.
 b) atbalstīt robežu
 pārvaldību, lai nodrošinātu ārējo robežu augsta
 līmeņa aizsardzību, no vienas puses, un ārējo robežu
 raitu šķērsošanu saskaņā ar Šengenas acquis, no otras
 puses;
 Šā mērķa sasniegšanu
 vērtē pēc tādiem rādītājiem kā, cita
 starpā, robežkontrolei paredzēta aprīkojuma attīstība
 un nelikumīgi ieceļojošu trešo valstu valstspiederīgo
 aizturēšana pie ārējām robežām atbilstoši
 ārējās robežas attiecīgā posma riska līmenim.
 3.
 Lai sasniegtu šos mērķus, ar Instrumentu
 palīdz īstenot šādus darbības mērķus:
 a) veicināt tādu politiku
 izstrādi un īstenošanu, kas nodrošina, ka neatkarīgi no
 valstspiederības nekādu kontroli neveic personām, kas
 šķērso iekšējās robežas, bet pie ārējām
 robežām veic personu pārbaudes un efektīvi uzrauga šo robežu
 šķērsošanu,
 b) pakāpeniski izveidot integrētu
 ārējo robežu pārvaldības sistēmu, tostarp
 pastiprināt iestāžu sadarbību starp dalībvalstu
 migrācijas un tiesībaizsardzības iestādēm pie
 ārējām robežām un veikt pasākumus attiecīgā
 teritorijā, kā arī nepieciešamos papildpasākumus
 saistībā ar dokumentu drošību un identitātes
 pārvaldību;
 c) veicināt kopīgas politikas
 izstrādi un īstenošanu jautājumā par vīzām un
 citām īstermiņa uzturēšanās atļaujām,
 ietverot konsulāro sadarbību;
 d) izveidot un ekspluatēt IT
 sistēmas, sakaru infrastruktūru un aprīkojumu migrācijas
 plūsmu pārvaldībai pie Savienības ārējām
 robežām;
 e) nodrošināt Savienības acquis
 par robežām un vīzām efektīvu un vienotu piemērošanu,
 ieskaitot Šengenas novērtēšanas un uzraudzības mehānisma
 darbību;
 f) pastiprināt sadarbību starp
 dalībvalstīm, kas darbojas trešās valstīs,
 attiecībā uz trešo valstu valstspiederīgo plūsmām uz
 dalībvalstu teritoriju, kā arī sadarbību ar trešām
 valstīm šajā jautājumā.
 4.
 Ar Instrumentu veicina arī tehniskās
 palīdzības finansēšanu pēc dalībvalstu un Komisijas
 iniciatīvas.
 4. pants
 Atbilstīgie pasākumi
 1.
 Ievērojot 3. pantā noteiktos
 mērķus un ņemot vērā saskaņotos secinājumus
 pēc politiskā dialoga, kā noteikts Regulas (ES) Nr. .../2012
 [horizontālā regula] 13. pantā, ar Instrumentu atbalsta
 pasākumus dalībvalstīs vai dalībvalstu veiktos
 pasākumus un jo īpaši turpmāk minēto:
 a) robežšķērsošanas
 infrastruktūra, ēkas un sistēmas, kas nepieciešamas robežšķērsošanas
 vietās un uzraudzībai starp robežšķērsošanas vietām,
 kā arī ārējo robežu nelikumīgas šķērsošanas
 efektīvai novēršanai;
 b) darbības aprīkojums,
 transportlīdzekļi un sakaru sistēmas, kas nepieciešamas
 efektīvai robežkontrolei un personu atklāšanai, piemēram,
 stacionārie VIS, SIS un Eiropas attēlu arhivēšanas sistēmas
 (FADO) termināļi, tostarp modernās tehnoloģijas;
 c) IT sistēmas migrācijas
 plūsmu pārvaldībai pāri robežām;
 d) infrastruktūra, ēkas un
 darbības aprīkojums, kas nepieciešams vīzu pieprasījumu
 apstrādei un konsulārajai sadarbībai;
 e) pētījumi,
 izmēģinājuma projekti un pasākumi, kuru mērķis ir
 sekmēt iestāžu sadarbību dalībvalstīs un starp
 dalībvalstīm, kā arī ieteikumu, darbības standartu un
 paraugprakses ieviešanu, kas izriet no operatīvās sadarbības
 starp dalībvalstīm un Savienības aģentūrām.
 2.
 Ievērojot 3. pantā noteiktos
 mērķus, ar Instrumentu atbalsta pasākumus, kas attiecas uz
 trešām valstīm un notiek trešās valstīs, un jo īpaši
 turpmāk minēto:
 a) informācijas sistēmas,
 rīki vai aprīkojums informācijas apmaiņai starp
 dalībvalstīm un trešām valstīm;
 b) pasākumi, kuru mērķis ir
 veicināt operatīvo sadarbību starp dalībvalstīm un
 trešām valstīm, tostarp kopīgās operācijas;
 c) pētījumi, pasākumi,
 mācības, aprīkojums un izmēģinājuma projekti, lai
 nodotu trešām valstīm ad hoc tehnisko un operatīvo kompetenci;
 d) pētījumi, pasākumi,
 mācības, aprīkojums un izmēģinājuma projekti, lai
 ieviestu konkrētus ieteikumus, darbības standartus un paraugpraksi,
 kas izriet no operatīvās sadarbības starp dalībvalstīm
 un Savienības aģentūrām trešās valstīs.
 3.
 Pasākumi, kas minēti 1. punkta
 a) apakšpunktā, nav atbalstāmi attiecībā uz pagaidu
 ārējām robežām.
 4.
 Pasākumi, kas saistīti ar robežkontroles
 pagaidu ārkārtas atjaunošanu pie iekšējām robežām,
 kā norādīts Šengenas Robežu kodeksā, nav atbalstāmi.
 II NODAĻA
 FINANŠU UN ĪSTENOŠANAS SISTĒMA
 5. pants
 Kopējie resursi un to izmantošana
 1.
 Kopējie resursi šīs regulas
 īstenošanai ir 3520 miljoni euro.
 2.
 Gada apropriācijas apstiprina budžeta
 lēmējinstitūcija, ņemot vērā finanšu shēmas
 ierobežojumus.
 3.
 Kopējos resursus izmanto šādiem
 pasākumiem:
 a) valstu programmām saskaņā
 ar 9. un 12. pantu;
 b) darbības atbalstam valstu programmu
 ietvaros un saskaņā ar nosacījumiem, kas izklāstīti
 10. pantā;
 c) Īpašās tranzīta shēmas
 darbībai saskaņā ar 11. pantu;
 d) Savienības pasākumiem
 saskaņā ar 13. pantu;
 e) ārkārtas palīdzībai
 saskaņā ar 14. pantu;
 f) programmas īstenošanai, lai
 izveidotu jaunas IT sistēmas migrācijas plūsmu
 pārvaldībai pie Savienības ārējām robežām
 saskaņā ar nosacījumiem, kas izklāstīti
 15. pantā;
 g) tehniskajai palīdzībai
 saskaņā ar 16. pantu.
 4.
 Instrumentam piešķirtā budžeta izpildi
 pārvalda dalīti saskaņā ar Regulas (ES) Nr. .../2012
 [jaunā Finanšu regula] 55. panta 1. punkta b) apakšpunktu,
 izņemot Savienības pasākumus, kas minēti
 13. pantā, ārkārtas palīdzību, kas minēta
 14. pantā, un tehnisko palīdzību, kas minēta
 16. panta 1. punktā.
 Budžeta izpildes metodi(-es) attiecībā
 uz jaunu IT sistēmu izstrādes programmu nosaka īstenošanas
 aktā, kas minēts 15. panta 2. punktā.
 5.
 Kopējos resursus orientējoši izmanto
 šādi:
 a) 2000 miljoni euro valstu
 programmām dalībvalstīs;
 b) 1100 miljoni euro jaunu IT
 sistēmu izstrādei migrācijas plūsmu pārvaldībai
 pie Savienības ārējām robežām, kā
 norādīts 15. panta 2. punktā;
 c) 150 miljoni euro Īpašajai
 tranzīta shēmai;
 d) 270 miljoni euro Savienības
 pasākumiem, ārkārtas palīdzībai un tehniskajai
 palīdzībai pēc Komisijas iniciatīvas.
 6.
 Kopā ar kopējiem resursiem, kas noteikti
 Regulai Nr. .../2012/ES, ar ko Iekšējās drošības fonda
 ietvaros izveido finansiālā atbalsta instrumentu policijas
 sadarbībai, noziedzības novēršanai un apkarošanai un krīžu
 pārvarēšanai, kopējie šai regulai pieejamie resursi, kā
 paredzēts 1. punktā, veido Iekšējās drošības
 fonda finansējumu un ir galvenā atsauce budžeta
 lēmējinstitūcijai ikgadējās budžeta procedūras
 laikā Iestāžu nolīguma starp Eiropas Parlamentu, Padomi un
 Komisiju par sadarbību budžeta jautājumos un pareizu finanšu pārvaldību
 17. punkta izpratnē[31].
 7.
 Valstis, kas iesaistītas Šengenas acquis
 īstenošanā, piemērošanā un pilnveidošanā,
 piedalās Instrumentā saskaņā ar šo regulu.
 8.
 Noslēdz vienošanās par minēto valstu
 finansiālajām iemaksām šajā Instrumentā un papildu
 noteikumiem, kas nepieciešami šādai līdzdalībai, tostarp par
 noteikumiem, kas nodrošina Savienības finanšu interešu aizsardzību un
 Revīzijas palātas tiesības veikt revīziju.
 Minēto valstu finansiālās iemaksas
 pievieno kopējiem resursiem, kas pieejami no Savienības budžeta,
 kā norādīts 1. punktā.
 6. pants
 Resursi atbilstīgiem pasākumiem
 dalībvalstīs
 1.
 2000 miljonus euro dalībvalstīm
 orientējoši piešķir šādi:
 a) 1200 miljonus euro, kā
 norādīts I pielikumā;
 b) 450 miljonus euro, pamatojoties uz
 7. pantā raksturotā mehānisma rezultātiem;
 c) starpposma pārskatīšanas
 ietvaros un attiecībā uz laikposmu no 2018. gada budžeta gada
 350 miljonus euro, saskaņā ar šo pantu pieejamo
 apropriāciju atlikumu, vai citu summu, kas noteikta saskaņā ar
 2. punktu, pamatojoties uz riska analīzes rezultātiem un
 mehānismu, kas paredzēts 8. pantā.
 2.
 Lai pienācīgi sasniegtu šīs regulas
 mērķus neparedzētos vai jaunos apstākļos un/vai
 nodrošinātu saskaņā ar šo regulu pieejamā finansējuma
 efektīvu izmantošanu, Komisija ir tiesīga pieņemt deleģētus
 tiesību aktus saskaņā ar 17. pantu, lai koriģētu
 orientējošo summu, kas minēta 1. punkta
 c) apakšpunktā.
 3.
 Dalībvalstis, kas pievienojas Savienībai
 laikposmā no 2012. gada līdz 2020. gadam, nesaņem
 piešķīrumus valstu programmām saskaņā ar šo
 Instrumentu, kamēr tās saņem līdzekļus no
 Savienības pagaidu instrumenta, kas atbalsta saņēmējas
 dalībvalstis, finansējot pasākumus pie jaunām
 Savienības ārējām robežām, lai īstenotu Šengenas acquis
 jautājumā par robežām un vīzām un ārējo
 robežkontroli.
 7. pants
 Resursi konkrētiem
 pasākumiem
 1.
 Papildus piešķīrumiem, kas
 aprēķināti saskaņā ar 6. panta 1. punkta a)
 apakšpunktu, dalībvalstis var saņemt papildu summas ar
 nosacījumu, ka šīs summas kā tādas ir paredzētas
 programmā un tiks izmantotas konkrētiem pasākumiem, kas uzskaitīti
 II pielikumā.
 2.
 Komisija ir pilnvarota pieņemt
 deleģētos tiesību aktus saskaņā ar 17. pantu, lai
 pārskatītu konkrētās darbības, kas norādītas
 II pielikumā, ja tas atzīts par nepieciešamu. Pamatojoties uz jauniem
 konkrētiem pasākumiem, dalībvalstis var saņemt papildu
 summas, kā paredzēts 1. punktā, ja ir pieejami resursi.
 3.
 Papildu summas saskaņā ar šo pantu
 attiecīgajām dalībvalstīm piešķir ar atsevišķu
 finansēšanas lēmumu, ar ko apstiprina vai pārskata šo valstu
 programmas saskaņā ar procedūru, kas izklāstīta
 Regulas (ES) Nr. .../2012 [horizontālā regula] 14. pantā.
 8. pants
 Resursi starpposma pārskatīšanas ietvaros
 1.
 Lai piešķirtu summu, kas norādīta
 6. panta 1. punkta c) apakšpunktā, Komisija līdz
 2017. gada 1. jūnijam, pamatojoties uz Frontex
 aģentūras sniegtajiem datiem un apspriežoties ar to, sagatavo
 ziņojumu, kas saskaņā ar Frontex veikto riska
 analīzi nosaka apdraudējuma līmeņus pie
 ārējām robežām 2017.–2020. gadam. Apdraudējuma
 līmeņi tiks balstīti uz noslogojumu robežu
 pārvaldībā un apdraudējumiem, kas ietekmējuši
 drošību pie dalībvalstu ārējām robežām 2014.–2016.
 gadā, un tajos inter alia ņems vērā migrācijas
 plūsmu iespējamās nākotnes tendences un
 nelikumīgās darbības pie ārējām robežām,
 ievērojot iespējamos politiskos, ekonomiskos un sociālos pavērsienus
 attiecīgajās trešās valstīs, jo īpaši
 kaimiņvalstīs.
 Ziņojumā nosaka apdraudējuma
 līmeni katram ārējās robežas posmam, reizinot
 attiecīgā robežas posma garumu ar tam piesaistīto svērto
 koeficientu šādā veidā:
 a) ārējā sauszemes robeža:
 i) koeficients 1 parastam
 apdraudējumam;
 ii) koeficients 3 vidēja līmeņa
 apdraudējumam;
 iii) koeficients 5 lielam
 apdraudējumam;
 b) ārējā jūras robeža:
 i) koeficients 1 parastam
 apdraudējumam;
 ii) koeficients 3 vidēja
 līmeņa apdraudējumam;
 iii) koeficients 5 lielam
 apdraudējumam.
 Pamatojoties uz šo ziņojumu, Komisija nosaka,
 kuras dalībvalstis saņems papildu summas. Dalībvalstis,
 kurām būs augstāks apdraudējuma līmenis,
 salīdzinot ar to apdraudējuma līmeni, kas noteikts
 aprēķinu vajadzībām 2013. budžeta gadam
 saskaņā ar Lēmumu 574/2007/EK, proporcionāli saņems
 papildu resursus.
 2.
 Lai sadalītu resursus saskaņā ar
 1. punktu:
 a) robežlīniju starp rajoniem, kas
 minēti 1. pantā Padomes 2004. gada
 29. aprīļa Regulā (EK) Nr. 866/2004 par režīmu
 saskaņā ar Pievienošanās akta 10. protokola 2. pantu,
 bet ne jūras robežu uz ziemeļiem no šīs robežlīnijas,
 ņem vērā, lai gan tā nav ārējā sauszemes
 robeža, kamēr vien tiek piemēroti 2003. gada Pievienošanās
 akta 10. protokola par Kipru 1. panta noteikumi;
 b) ārējās jūras robežas
 ir dalībvalstu teritoriālo jūras ūdeņu
 ārējās robežas, kā definēts saskaņā ar ANO
 Jūras tiesību konvencijas 4.–16. pantu. Tomēr
 gadījumos, kad ir nepieciešamas regulāras tālās distances
 operācijas, lai novērstu nelikumīgu
 migrāciju/nelikumīgu ieceļošanu, tās ir liela
 apdraudējuma zonu ārējās robežas. Tās nosaka,
 ņemot vērā attiecīgus datus par šīm
 operācijām 2014.–2016. gadā, ko sniedz
 iesaistītās dalībvalstis.
 3.
 Turklāt pēc Komisijas uzaicinājuma,
 kas izteikts līdz 2017. gada 1. jūnijam, dalībvalstis
 var saņemt papildu piešķīrumus, ja tie kā tādi ir
 paredzēti programmā un tiks izmantoti, lai īstenotu
 konkrētus pasākumus, kuri noteikti, ņemot vērā
 Savienības prioritātes attiecīgajā laikā.
 Tādēļ Komisija ir pilnvarota
 saskaņā ar 17. pantu pieņemt deleģētos
 tiesību aktus, lai pārskatītu konkrētos pasākumus, kas
 norādīti II pielikumā.
 4.
 Papildu summas saskaņā ar šo pantu
 attiecīgajām dalībvalstīm piešķir ar atsevišķu
 finansēšanas lēmumu, ar ko apstiprina vai pārskata šo valstu
 programmas saskaņā ar procedūru, kas izklāstīta
 Regulas (ES) Nr. .../2012 [horizontālā regula] 14. pantā.
 9. pants
 Valstu programmas
 1.
 Valsts programmu, kas jāsagatavo
 saskaņā ar šo Instrumentu, un tās programmas, kas
 jāsagatavo saskaņā ar Regulu Nr. .../2012/ES, ar ko
 Iekšējās drošības fonda ietvaros izveido finansiālā atbalsta
 instrumentu policijas sadarbībai, noziedzības novēršanai un
 apkarošanai un krīžu pārvarēšanai, dalībvalstis
 izstrādā kopā un piedāvā Komisijai kā vienu
 vienotu valsts programmu attiecībā uz Fondu, saskaņā ar
 Regulas (ES) Nr. .../2012 [horizontālā regula] 14. pantu.
 2.
 Valstu programmās, kuras
 jāizvērtē un jāapstiprina Komisijai saskaņā ar
 Regulas (ES) Nr. .../2012 [horizontālā regula] 14. pantu,
 dalībvalstis jo īpaši paredz šādus mērķus:
 a) Eiropas Robežu uzraudzības
 sistēmas (EUROSUR) attīstīšana saskaņā ar
 Savienības tiesību aktiem un pamatnostādnēm;
 b) ārējo robežu
 pārvaldības esošo spēju atbalstīšana un paplašināšana
 valstu līmenī, ņemot vērā inter alia
 jaunās tehnoloģijas, sasniegumus un/vai standartus saistībā
 ar migrācijas plūsmu pārvaldību;
 c) migrācijas plūsmu
 pārvaldības turpmākās attīstības
 atbalstīšana dalībvalstu konsulārajos un citos dienestos
 trešās valstīs, lai atvieglotu likumīgu ceļošanu un
 novērstu nelikumīgu migrāciju uz Savienību;
 d) integrētās robežu
 pārvaldības nostiprināšana, testējot un ieviešot jaunus
 rīkus, savstarpēji savietojamas sistēmas un darba metodes, kuru
 mērķis ir veicināt informācijas apmaiņu
 dalībvalstī vai uzlabot iestāžu sadarbību;
 e) Savienības acquis par
 robežkontroli un vīzām pareizas un vienotas piemērošanas
 nodrošināšana, reaģējot uz trūkumiem, kas apzināti
 Eiropas līmenī un ko pierāda rezultāti, kuri iegūti
 Šengenas novērtējuma mehānisma ietvaros;
 f) spēju palielināšana
 risināt turpmākās problēmas, tostarp novērst
 pašreizējos un nākotnes apdraudējumus un spiedienu pie
 Savienības ārējām robežām, jo īpaši ņemot
 vērā Frontex veikto riska analīzi.
 10. pants
 Darbības atbalsts
 saskaņā ar dalībvalstu programmām
 1.
 Dalībvalsts var izmantot līdz 50 %
 no summas, kas valsts programmai piešķirta no Instrumenta, lai
 finansētu darbības atbalstu valsts iestādēm, kuras
 atbildīgas par to uzdevumu izpildi un pakalpojumu sniegšanu, kas
 vērtējami kā sabiedriski pakalpojumi Savienībai. Šie
 uzdevumi un pakalpojumi attiecas uz vienu vai vairākiem mērķiem,
 kas minēti 3. panta 2. punkta a), c) un d) apakšpunktā.
 2.
 Darbības atbalstu sniedz tikai tad, ja
 attiecīgā dalībvalsts ir izpildījusi šādus
 nosacījumus:
 a) atbilstība Savienības acquis
 par robežām un vīzām;
 b) atbilstība Savienības
 standartiem un pamatnostādnēm par robežu un vīzu labu
 pārvaldību, jo īpaši Šengenas katalogam par ārējo
 robežkontroli, Robežsargu rokasgrāmatai un Vīzu rokasgrāmatai.
 3.
 Šim nolūkam Komisija pirms valstu programmu
 apstiprināšanas novērtē bāzes situāciju
 dalībvalstīs, kas apliecinājušas vēlmi pieprasīt
 darbības atbalstu.
 Par Komisijas secinājumiem rīko
 viedokļu apmaiņu ar attiecīgajām dalībvalstīm.
 Pēc šīs viedokļu apmaiņas
 Komisijas apstiprinājumu budžeta atbalstam dalībvalsts programmas
 ietvaros var padarīt atkarīgu no vairāku konkrētu
 darbību plānošanas un īstenošanas ar mērķi
 nodrošināt, lai līdz budžeta atbalsta piešķiršanas brīdim
 būtu pilnībā izpildīti 2. punktā minētie
 nosacījumi.
 4.
 Darbības atbalstu koncentrē
 konkrētiem uzdevumiem un/vai pakalpojumiem, lai sasniegtu III
 pielikumā minētos mērķus. Tas paredz pilnībā
 atlīdzināt izdevumus, kas radušies, pildot uzdevumus un/vai sniedzot
 pakalpojumus, kuri noteikti valsts programmā, ievērojot programmas
 finansiālos ierobežojumus un 1. punktā noteiktos griestus.
 5.
 Darbības atbalstu uzrauga, un Komisija un
 attiecīgā dalībvalsts par to apmainās ar informāciju
 saistībā ar bāzes situāciju dalībvalstī,
 izvirzītajiem mērķiem un uzdevumiem, kā arī
 rādītājiem panākumu novērtēšanai.
 6.
 Komisija ar īstenošanas aktiem nosaka
 ziņošanas procedūras par šā noteikuma piemērošanu un citus
 praktiskos mehānismus, kas jāizveido starp dalībvalstīm un
 Komisiju, lai nodrošinātu atbilstību šim pantam. Minētos
 īstenošanas aktus pieņem saskaņā ar 18. panta
 2. punktā minēto pārbaudes procedūru.
 11. pants
 Darbības atbalsts Īpašajai
 tranzīta shēmai
 1.
 Ar Instrumentu sniedz atbalstu, lai kompensētu
 neiekasētās nodevas par vīzām, ko izsniedz tranzītam,
 un papildu izmaksas, kas rodas, īstenojot vienkāršota tranzīta
 dokumenta (FTD) un vienkāršota dzelzceļa tranzīta dokumenta
 (FRTD) shēmu saskaņā ar Padomes Regulu (EK) Nr. 693/2003 un
 Padomes Regulu (EK) Nr. 694/2003.
 2.
 Līdzekļi, kurus šim nolūkam
 saskaņā ar 1. punktu piešķir Lietuvai, nedrīkst
 pārsniegt 150 miljonus euro par 2014.–2020. gadu, un tos nodod
 Lietuvai kā īpašu papildu darbības atbalstu.
 3.
 Piemērojot 1. punktu, papildu izmaksas ir
 izmaksas, kas tieši rodas, izpildot konkrētas prasības, lai
 īstenotu Īpašo tranzīta shēmu, nevis izsniedzot vīzas
 tranzītam vai citiem mērķiem.
 Finansējumu var piešķirt par šādiem
 papildu izmaksu veidiem:
 a) ieguldījumi
 infrastruktūrā;
 b) Īpašās tranzīta
 shēmas īstenošanā iesaistītā personāla
 mācības;
 c) papildu darbības izmaksas, tostarp
 algas darbiniekiem, kuri konkrēti īsteno Īpašo tranzīta
 shēmu.
 4.
 Šā panta 1. punktā minētās
 neiekasētās nodevas aprēķina, pamatojoties uz vīzu
 nodevu līmeni un atbrīvojumiem no vīzu nodevas, kas
 paredzēti nolīgumā starp Eiropas Savienību un Krievijas
 Federāciju par vīzu atvieglinātu izsniegšanu, ievērojot
 2. punktā noteiktās finansējuma robežas.
 5.
 Komisija un Lietuva pārskata šā panta
 piemērošanu, ja notiek izmaiņas, kas ietekmē Īpašās
 tranzīta shēmas pastāvēšanu un/vai darbību.
 6.
 Komisija ar īstenošanas aktiem nosaka
 ziņošanas procedūras par šā noteikuma piemērošanu un citus
 finansiālos vai praktiskos mehānismus, kas jāizveido starp
 Lietuvu un Komisiju, lai panāktu atbilstību šā panta
 prasībām. Minētos īstenošanas aktus pieņem
 saskaņā ar 18. panta 2. punktā minēto
 pārbaudes procedūru.
 7.
 Lai nodrošinātu Īpašās tranzīta
 shēmas netraucētu darbību, Komisija var noteikt īpašu
 starpposma maksājumu kārtību, ar ko atkāpjas no Regulas
 (ES) Nr. .../2012 [horizontālā regula] noteikumiem.
 12. pants
 Plānošana saskaņā ar
 Šengenas novērtējuma un uzraudzības mehānisma
 rezultātiem
 Saņemot Šengenas novērtējuma
 ziņojumu, kas pieņemts saskaņā ar regulu par
 novērtēšanas un uzraudzības mehānisma izveidi, lai
 pārbaudītu Šengenas acquis piemērošanu,
 attiecīgā dalībvalsts kopā ar Komisiju un Frontex
 aģentūru attiecīgā gadījumā izvērtē,
 kā savas valsts programmas ietvaros ievērot secinājumus un
 īstenot sniegtos ieteikumus.
 Vajadzības gadījumā šī dalībvalsts
 pārskata valsts programmu, lai ņemtu vērā minētos
 secinājumus un ieteikumus.
 Ja nepieciešams, apspriežoties ar Komisiju un Frontex
 aģentūru, dalībvalsts pārdala savas programmas
 resursus, tostarp vajadzības gadījumā arī tos, kas
 programmā paredzēti darbības atbalstam, un/vai ievieš vai maina
 pasākumus, kuru mērķis ir novērst trūkumus
 saskaņā ar Šengenas novērtējuma ziņojuma
 secinājumiem un ieteikumiem.
 13. pants
 Savienības pasākumi
 1.
 Pēc Komisijas iniciatīvas Instrumentu var
 izmantot, lai finansētu transnacionālus pasākumus vai tādus
 pasākumus, kas īpaši interesē Savienību („Savienības
 pasākumus”) saistībā ar vispārīgajiem,
 konkrētajiem un darbības mērķiem, kas minēti
 3. pantā.
 2.
 Lai Savienības pasākumiem varētu
 piešķirt finansējumu, tiem jo īpaši jāparedz šādi
 mērķi:
 a) atbalstīt sagatavošanas,
 uzraudzības, administratīvos un tehniskā atbalsta pasākumus
 un novērtēšanas mehānismu izstrādi, kas nepieciešami
 ārējo robežu un vīzu politiku īstenošanai, tostarp Šengenas
 pārvaldības īstenošanai, kā noteikts Šengenas
 novērtējuma un uzraudzības mehānismā, kas
 paredzēts Regulā (ES) Nr. ... par novērtējuma un
 uzraudzības mehānisma izveidi, lai pārbaudītu Šengenas acquis
 un Šengenas Robežu kodeksa piemērošanu;
 b) uzlabot dalībvalstu situācijas
 pārzināšanu un izpratni, veicot analīzi, novērtēšanu
 un ciešu politikas uzraudzību;
 c) atbalstīt statistikas rīku un
 metožu, kā arī kopīgu rādītāju izstrādi;
 d) atbalstīt un uzraudzīt
 Savienības tiesību aktu un Savienības politikas mērķu
 īstenošanu dalībvalstīs, novērtēt to efektivitāti
 un ietekmi;
 e) Eiropas līmenī veicināt
 tīklu veidošanu, savstarpējas mācības, paraugprakses un
 novatorisku metožu apzināšanu un izplatīšanu;
 f) uzlabot iesaistīto personu un
 sabiedrības informētību par Savienības politikām un
 mērķiem, tostarp dienestu iekšējo komunikāciju par
 Savienības politiskajām prioritātēm;
 g) attīstīt Eiropas tīklu
 spējas veicināt, atbalstīt un tālāk attīstīt
 Savienības politikas un mērķus;
 h) atbalstīt īpaši inovatīvus
 projektus, kas izstrādā jaunas metodes un/vai tehnoloģijas,
 kuras var nodot citām dalībvalstīm, jo īpaši projektus ar
 mērķi testēt un validēt pētnieciskos projektus;
 i) atbalstīt pasākumus
 saistībā ar trešām valstīm un trešās valstīs,
 kā minēts 4. panta 2. punktā.
 3.
 Savienības pasākumus īsteno saskaņā
 ar Regulas (ES) Nr. .../2012 [horizontālā regula] 7. pantu.
 14. pants
 Ārkārtas palīdzība
 1.
 Ar Instrumentu nodrošina finansiālu atbalstu,
 lai risinātu steidzamas un konkrētas vajadzības
 ārkārtas situācijās, kas definētas 2. panta
 e) apakšpunktā.
 2.
 Ārkārtas palīdzību īsteno
 saskaņā ar mehānismu, kas paredzēts Regulas (ES)
 Nr. .../2012 [horizontālā regula] 8. pantā.
 15. pants
 Programmas izveide jaunu IT
 sistēmu izstrādei
 1.
 Orientējošā summa, kas piešķirta
 programmai par jaunu IT sistēmu izstrādi, lai pārvaldītu
 trešo valstu valstspiederīgo pārvietošanos pāri robežām, ir
 noteikta 1100 miljonu euro apmērā. Šo programmu īsteno
 saskaņā ar Savienības tiesību aktiem, kuros noteiktas
 jaunās IT sistēmas un to sakaru infrastruktūra, jo īpaši ar
 mērķi uzlabot robežšķērsošanas plūsmu
 pārvaldību un kontroli uz ārējām robežām,
 pastiprinot pārbaudes un vienlaicīgi paātrinot
 robežšķērsošanu regulāri ceļojošām personām.
 2.
 Par šīs programmas vadību atbild
 Komisija. Tā pieņem daudzgadu stratēģisko shēmu,
 kurā paredz:
 a) galvenos veicamos pasākumus;
 b) budžeta sadalījumu pa budžeta
 gadiem;
 c) īstenošanas grafiku.
 d) pārvaldības metodes, ko izmanto
 galvenajiem veicamajiem pasākumiem. Pasākumus var īstenot:
 - tieši – Komisija vai ar izpildaģentūru starpniecību;
 - netieši – organizācijas un personas, kas nav dalībvalstis,
 saskaņā ar Regulas (ES) Nr. .../2012 [jaunā Finanšu regula]
 [57.] pantu.
 Galvenajiem veicamajiem pasākumiem būtu
 jo īpaši jāietver centrālā komponenta un tādu
 lietojumprogrammu, kas kopīgas valstu sistēmu komponentiem,
 izstrāde un testēšana, sakaru infrastruktūras izveide starp
 centrālo un valstu komponentiem, koordinācija to nodošanai ekspluatācijā
 un sistēmu drošības pārvaldība.
 Komisija ar īstenošanas aktiem pieņem
 stratēģisko shēmu un jebkādus pārskatītos
 variantus. Šos īstenošanas aktus pieņem saskaņā ar
 18. panta 2. punktā minēto pārbaudes procedūru.
 16. pants
 Tehniskā palīdzība
 1.
 Pēc Komisijas iniciatīvas un/vai tās
 vārdā no Instrumenta var atvēlēt līdz
 1,7 miljoniem euro gadā tehniskajai palīdzībai
 Iekšējās drošības fondam saskaņā ar Regulas (ES)
 Nr. .../2012 [horizontālā regula] 10. pantu.
 2.
 Pēc dalībvalsts iniciatīvas
 līdz 5 % no dalībvalstij piešķirtās kopējās
 summas no Instrumenta var atvēlēt tehniskajai palīdzībai
 saskaņā ar šīs valsts programmu, ievērojot Regulas (ES)
 Nr. .../2012 [horizontālā regula] 20. pantu.
 III NODAĻA
 NOBEIGUMA NOTEIKUMI
 17. pants
 Deleģēšanas īstenošana
 1.
 Pilnvaras pieņemt deleģētos aktus
 Komisijai piešķir, ievērojot šajā pantā
 izklāstītos nosacījumus.
 2.
 Šajā regulā minētās
 deleģēšanas pilnvaras Komisijai piešķir uz septiņiem
 gadiem, sākot no regulas spēkā stāšanās dienas.
 Pilnvaru deleģējumu automātiski pagarina par tāda paša
 ilguma laikposmiem, ja vien Eiropas Parlaments vai Padome vēlākais
 trīs mēnešus pirms attiecīgā laikposma beigām
 neiebilst pret šādu pagarināšanu.
 3.
 Eiropas Parlaments vai Padome var jebkurā
 laikā atsaukt šajā regulā minēto pilnvaru
 deleģējumu. Ar lēmumu par atsaukšanu izbeidz
 attiecīgajā lēmumā norādīto pilnvaru
 deleģēšanu. Tas stājas spēkā nākamajā
 dienā pēc šā lēmuma publicēšanas Eiropas
 Savienības Oficiālajā Vēstnesī vai lēmumā
 norādītā vēlākā datumā. Tas neskar jau
 spēkā esošu deleģēto tiesību aktu spēkā
 esamību.
 4.
 Līdzko Komisija ir pieņēmusi
 deleģētu tiesību aktu, tā par to vienlaikus paziņo
 Eiropas Parlamentam un Padomei.
 5.
 Deleģēts tiesību akts, kas
 pieņemts saskaņā ar šo regulu, stājas spēkā tikai
 tad, ja Eiropas Parlaments vai Padome neizsaka pret to iebildumus divu
 mēnešu laikā pēc minētā akta paziņošanas Eiropas
 Parlamentam un Padomei vai ja Eiropas Parlaments un Padome pirms šā
 laikposma beigām abi ir informējuši Komisiju, ka tiem nav iebildumu.
 Pēc Eiropas Parlamenta vai Padomes iniciatīvas šo laikposmu var
 pagarināt vēl uz diviem mēnešiem.
 18. pants
 Komitejas procedūra
 1.
 Komisijai palīdz kopīgā komiteja
 „Patvērums, migrācija un drošība”, kas izveidota ar Regulas ES
 Nr. .../2012 [horizontālā regula] 55. panta 1. punktu.
 2.
 Ja ir norāde uz šo punktu, piemēro
 Regulas (ES) Nr. 182/2011 5. pantu.
 19. pants
 Regulas (ES) Nr. ..../2012
 [horizontālā regula] piemērojamība
 Šim Instrumentam piemēro Regulas (ES)
 Nr. .../2012 [horizontālā regula] noteikumus.
 20. pants
 Atcelšana
 Eiropas Parlamenta un Padomes 2007. gada
 23. maija Lēmumu Nr. 574/2007/EK, ar ko izveido Eiropas
 Ārējo robežu fondu, atceļ no 2014. gada
 1. janvāra.
 21. pants
 Pārejas
 noteikumi
 1.
 Šī regula neietekmē iespēju
 turpināt vai pārveidot, tostarp pilnīgi vai daļēji
 atcelt, attiecīgos projektus un gada programmas līdz to
 slēgšanai vai atbalstu, ko Komisija apstiprinājusi, pamatojoties uz
 Lēmumu Nr. 574/2007/EK vai jebkuru citu tiesību aktu, kurš 2013.
 gada 31. decembrī attiecas uz minēto atbalstu.
 2.
 Pieņemot lēmumus par
 līdzfinansējumu saskaņā ar šo instrumentu, Komisija
 ņem vērā pasākumus, kas, pamatojoties uz Lēmumu
 Nr. 574/2007//EK, apstiprināti līdz [publicēšanas datums
 Oficiālajā Vēstnesī] un kuriem ir finansiālas sekas
 laikā, uz ko attiecas konkrētais līdzfinansējums.
 3.
 Atvēlētās līdzfinansējuma
 summas, kuras Komisija ir apstiprinājusi laikposmā no 2011. gada
 1. janvāra līdz 2013. gada 31. decembrim un par
 kurām līdz noslēguma ziņojuma iesniegšanas termiņam
 Komisijai nav nosūtīti darbību slēgšanai vajadzīgie
 dokumenti, Komisija automātiski atceļ līdz 2017. gada
 31. decembrim, prasot atmaksāt nepamatoti izmaksātās
 summas.
 4.
 Aprēķinot summu, uz ko attiecas
 automātiska saistību atcelšana, neņem vērā summas, kas
 attiecas uz darbībām, kuras ir apturētas saistībā ar
 tiesvedību vai administratīvu pārsūdzību, kam ir
 apturoša iedarbība.
 21. pants
 Pārskatīšana
 Pēc Komisijas priekšlikuma Eiropas
 Parlaments un Padome šo regulu pārskata vēlākais līdz
 2020. gada 30. jūnijam.
 22. pants
 Stāšanās spēkā un
 piemērošana
 Šī regula stājas spēkā
 nākamajā dienā pēc tās publicēšanas Eiropas
 Savienības Oficiālajā Vēstnesī.
 Šī regula uzliek saistības
 kopumā un ir tieši piemērojama dalībvalstīs
 saskaņā ar Līgumiem.
 Briselē,
 Eiropas Parlamenta vārdā Padomes
 vārdā –
 priekšsēdētājs priekšsēdētājs
 I PIELIKUMS
 Valstu programmu bāzes summas dalībvalstīs
 Dalībvalsts || Minimālā summa || Procentuālais īpatsvars 2010.–2012. gadā (vidējais) || Sadalījums, pamatojoties uz procentuālo īpatsvaru || Kopējā summa
 Austrija || 5 000 000 || 0,82 % || 8 699 674 || 13 699 674
 Beļģija || 5 000 000 || 1,13 % || 11 886 638 || 16 886 638
 Bulgārija || 5 000 000 || 3,18 % || 33 578 849 || 38 578 849
 Kipra || 5 000 000 || 1,76 % || 18 521 213 || 23 521 213
 Čehija || 5 000 000 || 0,84 % || 8 907 377 || 13 907 377
 Dānija || 5 000 000 || 0,48 % || 5 053 171 || 10 053 171
 Igaunija || 5 000 000 || 1,51 % || 15 933 661 || 20 933 661
 Somija || 5 000 000 || 2,87 % || 30 320 668 || 35 320 668
 Francija || 5 000 000 || 7,20 % || 75 956 454 || 80 956 454
 Vācija || 5 000 000 || 4,21 % || 44 390 681 || 49 390 681
 Grieķija || 5 000 000 || 14,56 % || 153 636 854 || 158 636 854
 Ungārija || 5 000 000 || 3,22 % || 34 018 515 || 39 018 515
 Islande || 5 000 000 || 0,03 % || 310 455 || 5 310 455
 Itālija || 5 000 000 || 13,62 % || 143 660 373 || 148 660 373
 Latvija || 5 000 000 || 0,95 % || 9 989 974 || 14 989 974
 Lietuva* || 5 000 000 || 1,77 % || 18 709 058 || 23 709 058
 Luksemburga || 5 000 000 || 0,04 % || 379 909 || 5 379 909
 Malta || 5 000 000 || 3,43 % || 36 173 227 || 41 173 227
 Nīderlande || 5 000 000 || 2,30 % || 24 315 326 || 29 315 326
 Norvēģija || 5 000 000 || 0,84 % || 8 846 929 || 13 846 929
 Polija || 5 000 000 || 3,97 % || 41 883 809 || 46 883 809
 Portugāle || 5 000 000 || 1,25 % || 13 197 565 || 18 197 565
 Rumānija || 5 000 000 || 5,05 % || 53 313 864 || 58 313 864
 Slovākija || 5 000 000 || 0,46 % || 4 835 168 || 9 835 168
 Slovēnija || 5 000 000 || 2,31 % || 24 371 875 || 29 371 875
 Spānija || 5 000 000 || 17,13 % || 180 746 396 || 185 746 396
 Zviedrija || 5 000 000 || 0,59 % || 6 189 272 || 11 189 272
 Šveice || 5 000 000 || 1,25 % || 13 216 801 || 18 216 801
 Horvātija || 5 000 000 || 3,22 % || 33 956 244 || 38 956 244
 Kopsumma || 145 000 000 || 100 % || 1 055 000 000 || 1 200 000 000
 II pielikums
 Konkrēto pasākumu saraksts
 1.
 Konsulārās sadarbības mehānismu
 izveide starp vismaz divām dalībvalstīm, nodrošinot
 apjomradītus ietaupījumus attiecībā uz pieteikumu
 iesniegšanu un vīzu izsniegšanu konsulātos, tostarp kopīgos
 vīzu pieteikumu centros, saskaņā ar Vīzu kodeksā
 paredzētajiem sadarbības principiem.
 2.
 Transportlīdzekļu un operatīvā
 aprīkojuma iegāde, ko Frontex aģentūra atzīst par
 nepieciešamu kopīgo operāciju veikšanai, saskaņā ar
 šīs aģentūras norādījumiem.
 III PIELIKUMS
 Darbības atbalsta mērķi valstu programmās
 1. mērķis – veicināt
 tādu politiku izstrādi un īstenošanu, kas nodrošina, ka
 neatkarīgi no valstspiederības nekādu kontroli neveic
 personām, kas šķērso iekšējās robežas, bet pie
 ārējām robežām veic personu pārbaudes un efektīvi
 uzrauga šo robežu šķērsošanu:
 - operācijas;
 - personāla izmaksas;
 - apkopes izmaksas, piemēram,
 uzturēšanas un remonta izmaksas;
 - aprīkojuma
 modernizācija/nomaiņa;
 - nekustamais īpašums (amortizācija,
 renovācija).
 2. mērķis – veicināt
 kopīgas politikas izstrādi un īstenošanu jautājumā par
 vīzām un citām īstermiņa uzturēšanās
 atļaujām, ietverot konsulāro sadarbību:
 - operācijas;
 - personāla izmaksas;
 - apkopes izmaksas, uzturēšana un
 remonts;
 - aprīkojuma
 modernizācija/nomaiņa;
 - nekustamais īpašums (amortizācija,
 renovācija).
 3. mērķis – izveidot un
 ekspluatēt IT sistēmas, sakaru infrastruktūru un aprīkojumu
 migrācijas plūsmu pārvaldībai pie Savienības
 ārējām robežām:
 - SIS, VIS un šajā laikā no
 jauna radīto sistēmu operatīvā vadība;
 - personāla izmaksas;
 - apkopes izmaksas, piemēram,
 uzturēšanas un remonta izmaksas;
 - sakaru infrastruktūra un ar
 drošību saistītie jautājumi;
 - aprīkojuma
 modernizācija/nomaiņa;
 - drošu telpu noma un/vai renovācija.
 TIESĪBU AKTA FINANŠU
 PĀRSKATS
 1. PRIEKŠLIKUMA/INICIATĪVAS KONTEKSTS
 1.1. Priekšlikuma/iniciatīvas nosaukums
 1.2. Attiecīgās
 politikas jomas ABM/ABB struktūrā
 1.3. Priekšlikuma/iniciatīvas
 būtība
 1.4. Mērķi
 1.5. Priekšlikuma/iniciatīvas
 pamatojums
 1.6. Ilgums
 un finansiālā ietekme
 1.7. Paredzētie
 pārvaldības veidi
 2. PĀRVALDĪBAS PASĀKUMI
 2.1. Uzraudzības
 un ziņošanas noteikumi
 2.2. Pārvaldības
 un kontroles sistēma
 2.3. Krāpšanas
 un pārkāpumu apkarošanas pasākumi
 3. PRIEKŠLIKUMA/INICIATĪVAS
 PAREDZAMĀ FINANSIĀLĀ IETEKME
 3.1. Attiecīgās
 daudzgadu finanšu shēmas izdevumu kategorijas un budžeta izdevumu
 pozīcijas
 3.2. Paredzamā
 ietekme uz izdevumiem
 3.2.1. Paredzamās ietekmes uz izdevumiem
 kopsavilkums
 3.2.2. Paredzamā
 ietekme uz darbības apropriācijām
 3.2.3. Paredzamā
 ietekme uz administratīvajām apropriācijām
 3.2.4. Saderība
 ar kārtējo daudzgadu finanšu shēmu
 3.2.5. Trešo
 personu dalība finansējumā
 3.3. Paredzamā ietekme uz
 ieņēmumiem
 TIESĪBU AKTA FINANŠU PĀRSKATS
 1.
 PRIEKŠLIKUMA/INICIATĪVAS KONTEKSTS
 1.1.
 Priekšlikuma/iniciatīvas nosaukums
 Paziņojums
 “Veidojot atvērtu un drošu Eiropu – iekšlietu budžets
 2014.–2020. gadam”;
 Priekšlikums
 regulai, ar ko paredz vispārīgus noteikumus Patvēruma un
 migrācijas fondam un finansiālā atbalsta instrumentam policijas
 sadarbībai, noziegumu novēršanai un apkarošanai un krīžu
 pārvarēšanai;
 Priekšlikums
 regulai, ar ko izveido finansiālā atbalsta instrumentu policijas
 sadarbībai, noziedzības novēršanai un apkarošanai un krīžu
 pārvarēšanai;
 Priekšlikums
 regulai, ar ko Iekšējās drošības fonda ietvaros izveido
 finansiālā atbalsta instrumentu ārējām robežām un
 vīzām.
 1.2.
 Attiecīgās politikas jomas ABM/ABB
 struktūrā[32]
 Pašreiz:
 3. izdevumu kategorija, 18. sadaļa – Iekšlietas
 Nākotnes
 daudzgadu finanšu plāni: 3. izdevumu kategorija (Drošība un
 pilsoniskums) – “Iekšējā drošība”
 Priekšlikuma/iniciatīvas būtība
 þ Priekšlikums/iniciatīva
 attiecas uz jaunu darbību (iekšlietu jomas finansējums
 2014.–2020. gadam)
 ̈ Priekšlikums/iniciatīva
 attiecas uz jaunu darbību, pamatojoties uz izmēģinājuma
 projektu/ sagatavošanas darbību[33]
 ̈ Priekšlikums/iniciatīva
 attiecas uz esošas darbības pagarināšanu
 ̈ Priekšlikums/iniciatīva
 attiecas uz darbību, kas pārveidota jaunā darbībā
 1.3.
 Mērķi
 1.3.1.
 Komisijas daudzgadu stratēģiskie mērķi,
 kurus plānots sasniegt ar priekšlikumu/iniciatīvu
 Iekšlietu
 jomas politikas virzienu galīgais mērķis ir izveidot telpu bez
 iekšējam robežām, kurā ES pilsoņi un trešo valstu
 valstspiederīgie var ieceļot, pārvietoties, dzīvot un
 strādāt, līdznesot jaunas idejas, kapitālu, zināšanas
 un inovāciju vai aizpildot trūkumus valstu darba tirgū,
 pārliecināti, ka tiks pilnībā ievērotas viņu
 tiesības un garantēta viņu drošība. Šā mērķa
 sasniegšanā būtiska ir sadarbība ar ārpussavienības
 valstīm un starptautiskajām organizācijām.
 Iekšlietu
 jomas politikas virzienu arvien pieaugošā nozīme ir apliecināta
 Stokholmas programmā un tās rīcības plānā, kuru
 īstenošana ir viena no Savienības stratēģiskajām
 prioritātēm un aptver tādas jomas kā migrācija
 (legālā migrācija un integrācija, patvērums,
 nelikumīga migrācija un atgriešana), drošība (terorisma un
 organizētās noziedzības novēršana un cīņa pret
 to, policijas sadarbība) un ārējo robežu pārvaldība
 (tostarp vīzu politika), kā arī šo politikas virzienu
 ārējo dimensiju. Lisabonas līgums arī ļauj
 Savienībai izrādīt lielāku apņēmību
 atbildēt uz pilsoņu ikdienas bažām brīvības,
 drošības un tiesiskuma jomā. Iekšlietu politikas prioritātes, jo
 īpaši trešo valstu valstspiederīgo integrācija būtu
 jāskata arī saistībā ar septiņām pamatiniciatīvām,
 kas izklāstītas stratēģijā “Eiropa 2020”, kuras
 mērķis ir palīdzēt ES pārvarēt pašreizējo
 finansiālo un ekonomisko krīzi un panākt gudru, ilgtspējīgu
 un integrējošu izaugsmi.
 Iekšējās
 drošības fonds sniegs finansiālu palīdzību, kas nepieciešama,
 lai Savienības mērķus iekšlietu jomā pārvērstu
 uzskatāmos rezultātos.
 1.3.2.
 Konkrētie mērķi un
 attiecīgās ABM/ABB darbības
 IEKŠĒJĀS
 DROŠĪBAS FONDS
 Finansiālā
 atbalsta instruments policijas sadarbībai, noziedzības
 novēršanai un apkarošanai un krīžu pārvarēšanai
 Saskaņā
 ar prioritātēm, kas noteiktas attiecīgās Savienības
 stratēģijās, programmās, riska un apdraudējuma
 novērtējumos, instruments palīdzēs sasniegt šādus
 konkrētos mērķus:
 a) novērst
 un apkarot pārrobežu noziedzību, smagus noziegumus un organizēto
 noziedzību, tostarp terorismu, un stiprināt koordināciju un
 sadarbību starp dalībvalstu tiesībaizsardzības
 iestādēm un ar attiecīgām trešām valstīm;
 b) palielināt
 dalībvalstu un Savienības spēju efektīvi
 pārvaldīt ar drošību saistītus riskus un krīzes un
 sagatavoties cilvēku un kritiskās infrastruktūras
 aizsardzībai pret teroristu uzbrukumiem un citiem ar drošību
 saistītiem negadījumiem.
 Pašreizējā
 attiecīgā ABB darbība: 18.05
 Finansiālā
 atbalsta instruments ārējām robežām un vīzām
 Saskaņā
 ar prioritātēm, kas noteiktas attiecīgās ES
 stratēģijās, programmās, riska un apdraudējuma
 novērtējumos, instruments palīdzēs sasniegt šādus
 konkrētos mērķus:
 a) atbalstīt
 kopējo vīzu politiku, lai atvieglotu likumīgu ceļošanu,
 nodrošinātu vienlīdzīgu attieksmi pret trešo valstu
 valstspiederīgajiem un novērstu nelikumīgu migrāciju;
 b) atbalstīt
 robežu pārvaldību, lai nodrošinātu ārējo robežu augsta
 līmeņa aizsardzību, no vienas puses, un ārējo robežu
 raitu šķērsošanu saskaņā ar Šengenas acquis, no
 otras puses.
 Pašreizējā
 attiecīgā ABB darbība: 18.02
 (attiecībā uz Ārējo robežu fondu).
 1.3.3.
 Paredzamie rezultāti un ietekme
 Norādīt,
 kāda ir priekšlikuma/iniciatīvas iecerētā ietekme uz
 finansējuma saņēmējiem/mērķgrupām.
 Priekšlikuma
 ietekme uz saņēmējiem/mērķgrupām ir
 sīkāk aprakstīta ietekmes novērtējuma
 4.1.2. nodaļā.
 Kopumā
 visos finansēšanas procesa līmeņos un katrā
 pārvaldības veidā veiktajai vienkāršošanai būs
 acīmredzama labvēlīga ietekme uz finansiālā atbalsta
 pārvaldības procesiem.
 Policijas
 sadarbība, noziedzības novēršana un apkarošana un krīžu
 pārvarēšana
 Galvenie
 finansiālā atbalsta saņēmēji būs
 dalībvalstis un to tiesībaizsardzības iestādes, kā
 arī citas iestādes, kas specializējas kritiskās
 infrastruktūras aizsardzībā un krīžu
 pārvarēšanā, un citas attiecīgas starptautiskās un
 nevalstiskās organizācijas atbilstošos gadījumos (piemēram,
 noziedzības, radikalizācijas un cilvēku tirdzniecības
 novēršanas un apkarošanas politikas).
 Mērķgrupa,
 kas gūs labumu no pārmaiņām, būs visa sabiedrība.
 Galvenie sasniegumi: 1) uzlabosies dalībvalstu administratīvās
 un operatīvās spējas atklāt un saukt pie atbildības
 par pārrobežu noziedzību, smagiem noziegumiem un organizēto
 noziedzību, tostarp terorismu, lai samazinātu šāda veida
 noziedzības radītos draudus drošībai, un 2) Eiropas izturētspēja
 krīžu un katastrofu gadījumos kļūs
 spēcīgāka, pateicoties saskaņotākai ES riska
 pārvaldības politikai, kurā politikas izstrāde būs
 sasaistīta ar apdraudējuma un riska novērtējumu, no vienas
 puses, un efektīvākai un labāk koordinētai ES reakcijai
 krīzes gadījumā, sasaistot esošās spējas un
 zināšanas, no otras puses. Nozīmīgs sasniegums būs
 dalībvalstu uzlabotās spējas novērst, sagatavoties un
 aizsargāt cilvēkus un kritisko infrastruktūru pret teroristu
 uzbrukumiem un citiem nopietniem ar drošību saistītiem draudiem.
 Ārējās
 robežas un vīzas
 Galvenie finansiālā atbalsta saņēmēji robežu un
 vīzu joma būs dienesti, kas dalībvalstīs īsteno
 ES aquis, Šengenas robežu kodeksu un Vīzu kodeksu –
 robežsardze, policija un konsulārie dienesti. Mērķgrupa, kas gūs
 labumu no izmaiņām, būs ceļotāji – visas personas, kas
 šķērso ES ārējās robežas. Rezultātu vidū
 būs uzlabotas šo dienestu spējas 1) veikt robežu uzraudzību un
 sadarboties ar citiem tiesībaizsardzības dienestiem Eiropas Robežu
 uzraudzības sistēmas (EUROSUR) ietvaros; 2)
 pārvaldīt migrācijas plūsmas konsulārajos dienestos
 (vīzu pieteikumi) un 3) uzlabot pasažieru plūsmu pārvaldi robežu
 šķērsošanas vietās, nodrošinot, pirmkārt, augstu un
 vienādu aizsardzības līmeni sadarbībā ar citiem
 tiesībaizsardzības dienestiem un, otrkārt, raitu robežu
 šķērsošanas norisi saskaņā ar aquis un godpilnas
 attieksmes un cieņas principiem. Svarīgs īpašais rezultāts
 būs divu ES IT sistēmu izveidošana saistībā ar trešo valstu
 valstspiederīgo pārvietošanos pāri robežām (ES ieceļošanas
 un izceļošanas sistēma un ES reģistrēto ceļotāju
 programma).
 1.3.4.
 Rezultātu un ietekmes rādītāji
 Norādīt
 priekšlikuma/iniciatīvas īstenošanas uzraudzībā
 izmantojamos rādītājus.
 Tā
 kā pirms valstu programmu noteikšanas nepieciešams politiskais dialogs,
 šajā posmā nav iespējams noteikt galīgo
 rādītāju sarakstu, kuri tiks izmantoti, lai novērtētu
 sasniegumus saistībā ar minētajiem konkrētajiem
 mērķiem. Tomēr
 -
 attiecībā uz policijas sadarbību un noziedzības
 novēršanu un apkarošanu rādītāji cita starpā
 būtu kopīgu pārrobežu operāciju skaits un paraugprakses
 dokumentu un rīkoto pasākumu skaits. Rādītāji krīžu
 pārvarēšanai un kritiskās infrastruktūras
 aizsardzībai cita starpā būtu to rīku skaits, ko
 dalībvalstis ieviesušas un/vai uzlabojušas, lai sekmētu kritiskās
 infrastruktūras aizsardzību visās ekonomikas nozarēs, un
 Savienības līmenī veikto apdraudējuma vai riska
 novērtējumu skaits;
 - robežu un
 vīzu jomā rādītāji cita starpā būtu
 aprīkoto, nodrošināto un/vai uzlaboto konsulātu skaits, lai
 nodrošinātu vīzu pieteikumu efektīvu apstrādi un sniegtu
 kvalitatīvus pakalpojumus vīzu pieteikumu iesniedzējiem, un
 robežkontrolei paredzētā aprīkojuma attīstība un
 nelikumīgi ieceļojošu trešo valstu valstspiederīgo
 aizturēšana pie ārējām robežām atbilstoši
 ārējās robežas attiecīgā posma riska līmenim.
 Ietekmes rādītāji mērīs robežu drošības un
 vīzu izsniegšanas kapacitātes palielināšanos, kā arī
 spēju pieaugumu droši un raiti pārvaldīt ceļotāju
 plūsmas pāri robežām.
 1.4.
 Priekšlikuma/iniciatīvas pamatojums
 1.4.1.
 Īstermiņa vai ilgtermiņa
 vajadzības
 Arī
 laikposmā no 2014. gada līdz 2020. gadam ES saskarsies ar
 būtiskiem pārbaudījumiem iekšlietu jomā.
 Droša vide ir
 nepieciešama un labvēlīga ES ekonomikas, kultūras un
 sociālajai izaugsmei. ES ir jāspēlē izšķiroša loma,
 gan piedāvājot risinājumu smagu noziegumu un organizētas
 noziedzības, kibernoziedzības un terorisma radītajiem draudiem
 un nodrošinot ES ārējo robežu pārvaldību, gan bez
 kavēšanās reaģējot uz krīzēm cilvēka
 izraisītas vai dabas katastrofas gadījumā. Globalizācijas
 laikmetā, kad draudi kļūst aizvien nopietnāki un aizvien
 biežāk ir starptautiski pēc savas būtības, neviena
 dalībvalsts nevar efektīvi reaģēt viena pati.
 Saskaņota un visaptveroša Eiropas pieeja ir nepieciešama, lai
 nodrošinātu, ka tiesībaizsardzības iestādes var strādāt
 efektīvi arī pāri valstu un jurisdikciju robežām.
 Šo
 mērķu sasniegšanā būtiska ir sadarbība ar
 ārpussavienības valstīm un starptautiskajām
 organizācijām. Nesenie notikumi Ziemeļāfrikā ir
 pierādījuši, cik svarīgi ir tas, lai ES būtu visaptveroša
 un koordinēta pieeja migrācijai, robežām un drošībai.
 Tādēļ jāstiprina arvien svarīgākā ES
 iekšlietu politikas virzienu ārējā dimensija, to pilnīgi
 saskaņojot ar Savienības ārpolitiku.
 1.4.2.
 ES iesaistīšanās pievienotā
 vērtība
 Migrācijas
 plūsmu pārvaldība un drošības apdraudējumi ir
 problēmas, kuras dalībvalstis nespēj atrisināt,
 rīkojoties atsevišķi. Šīs ir jomas, kurās ES budžeta
 izmantošanai ir acīmredzama pievienotā vērtība.
 Uz dažām
 dalībvalstīm gulstas smags slogs to īpašā
 ģeogrāfiskā izvietojuma un to pārvaldībā esošo
 Savienības ārējo robežu garuma dēļ. Iekšējo
 robežu atcelšanai ir jābūt sasaistītai ar kopīgiem
 pasākumiem, kas nodrošina efektīvu Savienības ārējo
 robežu kontroli un uzraudzību. Tādēļ kopīgās
 politikas pamatā patvēruma, imigrācijas un ārējo robežu
 jomā ir dalībvalstu solidaritātes un atbildības
 taisnīgas sadales princips. ES budžetā ir paredzēti
 līdzekļi, lai pievērstos šā principa finansiālajai
 ietekmei. Drošības jomā smagie noziegumi un organizētā
 noziedzība, terorisms un citi ar drošību saistītie
 apdraudējumi aizvien biežāk ir starptautiska rakstura. Starpvalstu
 sadarbība un koordinācija starp tiesībaizsardzības
 iestādēm ir īpaši svarīgas, lai veiksmīgi
 novērstu un apkarotu šo noziedzību, piemēram, ar
 informācijas apmaiņas palīdzību, kopīgām izmeklēšanām,
 savietojamām tehnoloģijām un kopīgiem apdraudējuma un
 riska novērtējumiem.
 Saskaroties ar
 migrācijas plūsmām, ES ārējo robežu
 pārvaldība un ES drošība no dalībvalstīm prasa
 ievērojamus resursus un iespējas. Uzlabota operatīvā
 sadarbība un koordinācija, apvienojot pieejamos resursus
 tādās jomās kā mācības un aprīkojums, rada
 apjomradītus ietaupījumus un sinerģiju, tādējādi
 nodrošinot optimālāku valsts līdzekļu izlietojumu un
 stiprinot solidaritāti, savstarpējo uzticību un atbildības
 par kopīgo ES politiku sadali starp dalībvalstīm. Tas ir jo
 īpaši svarīgi drošības jomā, kur finansiālais atbalsts
 visa veida pārobežu kopīgajām operācijām ir ļoti
 būtisks, lai uzlabotu sadarbību starp policiju, muitu, robežsardzi un
 tiesu iestādēm.
 Attiecībā
 uz iekšlietu ārējo dimensiju, skaidrs, ka pasākumu
 pieņemšana un resursu apvienošana ES līmenī būtiski vairos
 ES rīcības efektivitāti, kas nepieciešama, lai
 pārliecinātu trešās valstis kopā ar ES iesaistīties šo
 migrācijas un drošības jautājumu risināšanā, kuri pamatā
 ir ES un dalībvalstu interesēs.
 ES
 tiesības rīkoties iekšlietu jomā izriet no Līguma par
 Eiropas Savienības darbību (LESD) V sadaļas
 “Brīvības, drošības un tiesiskuma telpa”, jo īpaši no LESD
 77. panta 2. punkta, 78. panta 2. punkta, 79. panta 2. un 4. punkta,
 82. panta 1. punkta, 84. panta un 87. panta 2. punkta.
 Uz sadarbību ar trešām valstīm un starptautiskām
 organizācijām attiecas LESD 212. panta 3. punkts.
 Priekšlikumos tiek ievērots subsidiaritātes princips, jo
 lielākā finansējuma daļa tiks īstenota
 saskaņā ar dalītas pārvaldības principu un
 ievērojot dalībvalstu iestāžu kompetenci.
 1.4.3.
 Līdzīgas līdzšinējās
 pieredzes rezultātā gūtās atziņas
 Kaut arī
 kopumā tiek atzīts, ka pašreizējie iekšlietu jomas finanšu
 instrumenti sasniedz savus mērķus un darbojas efektīvi,
 starpposma pārskatīšanā un apspriedēs ar
 ieinteresētajām personām gūtās atziņas liecina,
 ka nepieciešams:
 – vienkāršot un racionalizēt turpmākos iekšlietu jomas
 instrumentus, samazinot finanšu programmu skaitu
 līdz divām, šajā nolūkā izveidojot Patvēruma un
 migrācijas fondu un Iekšējās drošības fondu. Tas ļaus
 ES stratēģiskāk izmantot savus instrumentus tā, lai tie
 labāk atbilstu ES politiskajām prioritātēm un vajadzībām;
 – stiprināt ES globālo procesu dalībnieces lomu, turpmākajos fondos ietverot ārējās dimensijas
 komponentu, lai stiprinātu ES rīcības efektivitāti
 attiecībā uz ārējās politikas dimensiju iekšpolitikas
 virzienos;
 – tur, kur tas iespējams, priekšroku dot dalītai
 pārvaldībai, nevis centralizētai, tādējādi
 samazinot nevajadzīgu birokrātisko slogu;
 – veidot vairāk uz rezultātiem vērstu pieeju dalītai
 pārvaldībai, pārejot uz daudzgadu
 plānošanu, kas ietver augstākā līmeņa politisko
 dialogu, tādējādi panākot, ka dalībvalstu valsts
 programmas ir pilnībā saskaņotas ar ES politikas mērķiem
 un prioritātēm un tajās galvenā uzmanība ir
 vērsta uz rezultātu gūšanu;
 – uzlabot centralizēto pārvaldību, lai radītu
 līdzekļu klāstu politikas rosinātiem pasākumiem, tostarp atbalstu starptautiskām darbībām, īpaši
 inovatīvām darbībām un darbībām trešās
 valstīs vai saistībā ar tām (ārējā
 dimensija), kā arī ārkārtas darbībām,
 pētījumiem un pasākumiem;
 – izveidot kopīgu regulējumu ar
 kopīgu noteikumu kopumu par plānošanu, ziņošanu, finanšu
 pārvaldību un kontroli, kas ir, cik iespējams, līdzīgs
 citu dalītas pārvaldības kārtībā
 pārvaldītu ES fondu regulējumam, lai panāktu, ka visas
 ieinteresētās personas labāk izprot noteikumus, un
 nodrošinātu augstu saskanīgumu un konsekvenci;
 – nodrošināt ātru un efektīvu reaģēšanu
 ārkārtas situācijās, veidojot
 fondus tā, lai ES var atbilstīgi reaģēt strauji
 mainīgās situācijās;
 – stiprināt iekšlietu jomas aģentūru lomu, lai veicinātu praktisku sadarbību starp
 dalībvalstīm un uzticot tām konkrētu darbību
 īstenošanu, vienlaikus nodrošinot pienācīgu politisko kontroli
 pār aģentūru darbībām.
 Sīkāku
 ieskatu var gūt katras regulas ietekmes novērtējumā un
 paskaidrojuma rakstā.
 1.4.4.
 Saderība un iespējamā sinerģija
 ar citiem attiecīgajiem instrumentiem
 Vairāki
 citi ES instrumenti sniegs atbalstu pasākumiem, kas papildina
 pasākumus, kuri tiks finansēti no Iekšējās drošības
 fonda:
 Galvenā
 iezīme, kas ļauj nošķirt Iekšējās drošības fondu
 un civilās aizsardzības finanšu instrumentu, joprojām
 būs pašreizējās CIPS programmas 3. pantā
 teiktais, proti, dabas katastrofas un cilvēka nejauši izraisītas
 katastrofas ietilpst civilās aizsardzības jomā (nelaimes
 gadījumi), bet tīši cilvēka izraisītas katastrofas attiecas
 uz drošību un tāpēc ietilps Iekšējās drošības
 fonda piemērošanas jomā.
 Teroristu
 uzbrukumi vai citi ar drošību saistīti starpgadījumi neietilps
 arī ES Solidaritātes fonda piemērošanas jomā.
 Precīza piemērošanas joma un apjoms, kādā LESD
 222. pantu (solidaritātes klauzula) varētu izmantot, lai
 atbalstītu dalībvalstis, kas kļuvušas par terorisma uzbrukuma
 objektu vai cieš no dabas vai cilvēka izraisītas katastrofas, nav
 pilnīgi skaidra, jo tam ir nepieciešams pieņemt īstenošanas
 kārtības noteikumus, kas vēl nav ierosināti.
 Ārkārtas finansēšanas pasākumus liela apmēra teroristu
 uzbrukuma vai citu ar drošību saistītu notikumu gadījumā
 tādējādi atbalstīs Iekšējās drošības fonds.
 Plaisa, kas
 izveidojusies starp pētniecību drošības jomā programmas
 Apvārsnis 2020 ietvaros un šādas pētniecības
 rezultātu praktisko piemērošanu, tiks novērsta, jo
 Iekšējās drošības fondā būs paredzēti īpaši
 mērķi un atbilstīgās darbības, kas ļaus
 finansēt zinātniskās pētniecības rezultātu
 (prototipu) testēšanu un validēšanu ar mērķi tos
 sērijveidā piemērot praksē (publiskais iepirkums
 pirmskomercializācijas posmā).
 Nākotnes Tiesiskuma
 programma būs cieši saistīta ar Iekšējās drošības
 fondu un papildinās to, jo īpaši tā krimināltiesību
 sastāvdaļas, taču tā ir vairāk vērsta uz tiesu
 iestāžu sadarbību, procedūru saskaņošanu un
 savstarpējo atzīšanu, kas praksē novērš ievērojamu
 darbības pārklāšanos.
 Iekšējās
 drošības fonda ārējās dimensijas komponenti atbalstīs
 darbības trešās valstīs un attiecībā uz tām,
 kuras būs galvenokārt vērstas uz ES interesēm un
 mērķiem, kurām būs tieša ietekme uz ES un tās dalībvalstīm
 un kuras nodrošinās ES teritorijā īstenoto darbību
 turpināmību. Šis finansējums tiks plānots un īstenots
 saskaņā ar ES ārējo darbību un ārpolitiku. Tas
 nav paredzēts tādu darbību atbalstam, kuras ir vērstas uz
 attīstību, un attiecīgā gadījumā papildinās
 finansiālo palīdzību, kas tiek sniegta, izmantojot
 ārējās palīdzības instrumentus. Šajā
 kontekstā iekšlietu jomai īpaši nozīmīgi būs Tematiskās
 programmas migrācijas un patvēruma jomā un Stabilitātes
 instrumenta pēcteči. Ārējās palīdzības
 instrumenti vai nu atbalsta saņēmēju valstu vajadzības
 attīstības jomā, vai atbalsta ES vispārējās
 politiskās intereses ar stratēģiskiem partneriem, toties
 iekšlietu fondi atbalstīs īpašas darbības trešās
 valstīs ES migrācijas politikas un ES iekšējas drošības
 mērķu interesēs. Tādējādi tie aizpildīs
 specifisku robu un dos ieguldījumu ES rīcībā esošā līdzekļu
 klāsta pilnīgā izveidē.
 1.5.
 Ilgums un finansiālā ietekme
 þ Ierobežota ilguma
 priekšlikums/iniciatīva
 –
 þ Priekšlikuma/iniciatīvas darbības laiks: no 1.1.2014.
 līdz 31.12.2020.
 –
 þ Finansiālā ietekme no 2014. gada līdz
 2023. gadam
 ̈ Beztermiņa
 priekšlikums/iniciatīva
 –
 Īstenošana ar uzsākšanas periodu no GGGG.
 līdz GGGG.,
 –
 pēc kura turpinās normāla
 darbība.
 1.6.
 Paredzētie pārvaldības veidi[34]
 þKomisijas īstenota centralizēta tieša pārvaldība
 þ Centralizēta netieša
 pārvaldība, izpildes uzdevumus deleģējot:
 –
 þ izpildaģentūrām
 –
 þ Kopienu izveidotām struktūrām[35]
 –
 þ valstu publiskā sektora struktūrām vai
 struktūrām, kas veic valsts pārvaldes uzdevumus
 –
 ̈ personām, kurām ir uzticēts veikt īpašas
 darbības saskaņā ar Līguma par Eiropas Savienību
 V sadaļu un kuras ir noteiktas attiecīgā pamataktā
 Finanšu regulas 49. panta nozīmē
 þ Dalīta pārvaldība
 kopā ar dalībvalstīm
 þDecentralizēta pārvaldība kopā ar trešām
 valstīm
 þ Pārvaldība kopā ar
 starptautiskām organizācijām (precizēt)
 Ja norādīti
 vairāki pārvaldības veidi, sniedziet papildu informāciju
 iedaļā “Piezīmes”.
 Piezīmes
 Priekšlikumi
 tiks galvenokārt īstenoti ar dalītu pārvaldību,
 izmantojot daudzgadu valstu programmas.
 Valstu
 programmās sasniedzamos mērķus papildinās “Savienības
 darbības” un ātrās reaģēšanas mehānisms ārkārtas
 situāciju risināšanai. Tās galvenokārt būs
 dotācijas un iepirkums saskaņā ar centralizētu tiešu
 pārvaldību un ietvers darbības trešās valstīs un
 saistībā ar tām.
 Tiks izmantoti
 visi pieejamie līdzekļi, lai nepieļautu sadrumstalošanos,
 koncentrējot resursus uz neliela skaita ES mērķu sasniegšanu un
 attiecīgā gadījumā izmantojot galveno ieinteresēto
 personu speciālās zināšanas, pamatojoties uz
 partnerattiecību nolīgumiem un pamatnolīgumiem.
 Pēc
 Komisijas iniciatīvas sniegtā tehniskā palīdzība tiks
 īstenota, izmantojot centralizētu tiešu pārvaldību.
 Valstis, kas
 asociētas Šengenas aquis piemērošanā,
 īstenošanā un izstrādē, arī piedalīsies abos
 Iekšējās drošības fonda instrumentos, kas papildina Šengenas aquis
 (robežu un vīzu instruments un policijas sadarbības instruments),
 dalībvalstu statusā saskaņā ar Šengenas asociēšanas
 nolīgumiem. Tās piedalīsies instrumentos saskaņā ar
 regulas noteikumiem, īstenojot savas daudzgadu valstu programmas, un
 varēs pieteikties finansējumam Savienības darbību ietvaros utml.
 Tāpat kā Ārējo robežu fonda gadījumā, tiks
 paredzēti īpaši kārtības noteikumi, lai precizētu
 papildnoteikumus, kas nepieciešami to dalībai (noteikumi, kas izriet no
 Finanšu regulas, tas īstenošanas noteikumiem un Līgumiem, tostarp
 Revīzijas palātas tiesības īstenot revīziju). Tā
 kā šīs valstis veiks iemaksas ES budžetā par šiem diviem
 instrumentiem proporcionāli savam IKP, kārtības noteikumiem
 būs arī jānosaka, kādas iemaksas šīm valstīm
 jāveic saistībā ar atbildības sadali par Šengenas
 pārvaldību, neatkarīgi no tā, cik lieli būs viņu
 piešķīrumi saskaņā ar instrumentiem. Pašlaik
 asociētās valstis ir Norvēģija, Islande, Šveice un
 Lihtenšteina.
 2.
 PĀRVALDĪBAS PASĀKUMI
 2.1.
 Uzraudzības un ziņošanas noteikumi
 Norādīt
 periodiskumu un nosacījumus.
 Dalītai
 pārvaldībai tiek ierosināta
 saskanīga un efektīva ziņošanas, uzraudzības un
 izvērtēšanas sistēma. Attiecībā uz katru valsts
 programmu dalībvalstīm tiks prasīts izveidot Uzraudzības
 komiteju, kurā var piedalīties Komisija.
 Ik gadu
 dalībvalstis ziņos par daudzgadu programmas īstenošanu. Šie
 ziņojumi ir priekšnoteikums gada maksājumiem. Saistībā ar
 starpposma pārskata sagatavošanu dalībvalstīm
 2017. gadā tiks lūgts sniegt papildu informāciju par
 mērķu īstenošanā gūtajiem panākumiem.
 Līdzīgs pasākums tiks veikts 2019. gadā, lai
 attiecīgā gadījumā varētu veikt pielāgojumus
 pēdējā finanšu gada (2020. gada) laikā.
 Atbalstot uz
 izvērtēšanu balstītas darba vides izveidi iekšlietu jomā,
 fondiem būs kopīga izvērtēšanas un uzraudzības
 sistēma ar plašu politikā pamatotu rādītāju
 klāstu, kuri uzsvērs fondiem piemītošo uz rezultātiem
 vērsto pieeju un būtisko lomu, kāda tiem varētu būt
 politisko virzienu kopumā, lai sasniegtu mērķi – izveidot
 brīvības, drošības un tiesiskuma telpu. Šie
 rādītāji attiecas uz ietekmi, kāda varētu būt fondiem:
 kopīgas darba vides izveide robežu drošības, policijas
 sadarbības un krīžu pārvarēšanas jomā; migrācijas
 plūsmu uz ES efektīva pārvaldība; taisnīga un
 vienlīdzīga attieksme pret trešo valstu valstspiederīgajiem;
 solidaritāte un sadarbība dalībvalstu starpā, risinot
 migrācijas un iekšējās drošības jautājumus, un
 kopīga ES pieeja attiecībā uz trešām valstīm gan
 migrācijas, gan drošības jomā;
 Lai
 nodrošinātu, ka izvērtēšanā tiek piemēroti
 adekvāti principi, un paturot prātā praktisko pieredzi,
 kāda izvērtēšanā gūta dalībvalstīs
 pašreizējā ES finansējuma ietvaros iekšlietu jomā, Komisija
 un dalībvalstis darbosies kopīgi, lai izstrādātu
 kopīgu izvērtēšanas un uzraudzības sistēmu, cita
 starpā nosakot paraugus un kopīgos rezultatīvos
 rādītājus.
 Visi
 pasākumi tiks izveidoti plānošanas perioda sākumā,
 tādējādi ļaujot dalībvalstīm izveidot savas
 ziņošanas un izvērtēšanas sistēmas, pamatojoties uz
 kopīgiem noteiktiem principiem un prasībām.
 Lai
 mazinātu administratīvo slogu un panāktu sinerģiju starp
 ziņošanu un izvērtēšanu, izvērtēšanas ziņojumos
 sniedzamā informācija pamatosies uz informāciju, ko sniedz
 dalībvalstis savu valsts programmu gada īstenošanas pārskatos,
 un papildinās to.
 Komisija
 2018. gadā arī iesniegs ziņojumu par starpposma
 pārskatīšanu, kas tiks veikta attiecībā uz valstu
 programmām.
 Plašākā
 tvērumā Komisija līdz 30.06.2024.
 iesniegs starpziņojumu par fondu īstenošanu, bet līdz 30.6.2024.
 – ex post novērtējuma ziņojumu, aptverot visu
 īstenošanu (t.i., ne tikai valstu programmas dalītas pārvaldības
 ietvaros).
 2.2.
 Pārvaldības un kontroles sistēma
 2.2.1.
 Apzinātie riski
 HOME ĢD nav saskāries ar būtisku kļūdu risku
 savās izdevumu programmās. To apliecina tas, ka Revīzijas
 palātas gada pārskatos vairākkārtīgi nav bijis
 būtisku konstatējumu, kā arī HOME ĢD (un
 iepriekš JLS ĢD) gada darbības pārskatos iepriekšējo
 gadu laikā atlikušo kļūdu biežums virs 2 % nav
 konstatēts.
 Dalītā
 pārvaldībā vispārīgie riski
 saistībā ar pašreizējo programmu īstenošanu
 galvenokārt ietilpst trīs kategorijās:
 – risks, ka līdzekļi netiek izmantoti efektīvi vai
 pietiekami mērķtiecīgi;
 – kļūdas, kuru pamatā ir noteikumu
 sarežģītība un trūkumi pārvaldības un kontroles
 sistēmās,
 – administratīvo resursu neefektīva izmantošana (prasību
 ierobežots samērīgums).
 Vērts
 pieminēt arī konkrētus elementus attiecībā uz
 četriem fondiem vispārējās programmas “Solidaritāte un
 migrācijas plūsmu pārvaldība” ietvaros.
 – Gada programmu sistēma nodrošina, ka galīgie maksājumi
 tiek veikti regulāri, pamatojoties uz apstiprinātiem un
 revidētiem izdevumiem. Tomēr gada programmu atbilstības periods
 nav piesaistīts ES finanšu gadam, tāpēc, neraugoties uz
 ļoti izvērsto sistēmu, ticamības apstiprināšanas
 ķēde nav pilnībā apmierinoša.
 – Sīki izstrādātus atbilstības noteikumus nosaka
 Komisija. Tādējādi principā tiek nodrošināts
 finansēto izdevumu viendabīgums. Tomēr tas rada arī
 nevajadzīgu darba slodzi valstu iestādēm un Komisijai un
 palielina kļūdu iespējamību no saņēmēju
 un/vai dalībvalstu puses ES noteikumu nepareizas interpretācijas
 dēļ.
 – Pašreizējās pārvaldības un kontroles sistēmas
 ir ļoti tuvas tām, kas tiek izmantotas attiecībā uz
 struktūrfondiem. Tomēr tajās ir vērojamas nelielas
 atšķirības, konkrēti, atbildības ķēdē starp
 sertifikācijas iestādēm un revīzijas iestādēm.
 Tas vieš neskaidrību dalībvalstīs, īpaši, ja iestādes
 rīkojas attiecībā uz abu veidu fondiem. Tas arī palielina
 kļūdu iespējamību un prasa intensīvāku
 uzraudzību.
 Šajā
 priekšlikumā šie elementi tiks būtiski mainīti:
 – Pārvaldības un kontroles sistēmas atbildīs VSS
 fondos noteiktajām vispārējām prasībām un pilnībā
 ievēros jaunās prasības, kas noteiktas jaunajā Finanšu
 regulā: esošās trīs iestādes tiks aizstātas ar
 divām iestādēm (atbildīgā iestāde un
 revīzijas iestāde), kuru lomas ir precizētas nolūkā
 panākt lielāku ticamību.
 – Daudzgadu plānošana kopā ar grāmatojumu ikgadēju
 noskaidrošanu, pamatojoties uz maksājumiem, ko veikusi atbildīgā
 iestāde, saskaņos atbilstības periodus ar Komisijas gada
 pārskatiem, nepalielinot administratīvo slogu salīdzinājumā
 ar pašreizējo sistēmu.
 – Pirmā līmeņa kontroles ietvaros atbildīgā
 iestāde veiks pārbaudes uz vietas, kas tiks izmantotas tās
 ikgadējā vadības ticamības deklarācijā.
 – Atbilstības noteikumu precizēšana un vienkāršošana,
 kā arī to saskaņošana ar citiem ES finansiālā atbalsta
 instrumentiem, tādējādi mazinot kļūdas, ko pieļauj
 atbalsta saņēmēji, kuri izmanto palīdzību no
 dažādiem avotiem. Šie atbilstības noteikumi tiks noteikti valsts
 līmenī, izņemot dažus pamatprincipus, kas ir līdzīgi
 tiem, kurus izmanto VSS fondi.
 – Tiek rosināts izmantot vienkāršotu izmaksu iespējas,
 īpaši attiecībā uz mazām dotācijām.
 Centralizētā
 pārvaldībā galvenie riski ir šādi:
 – risks, ka saņemtajiem projektiem būs vāja saistība
 ar HOME ĢD politiskajām prioritātēm;
 – risks, ka izraudzītajiem projektiem būs slikta kvalitāte
 un projekts tehniski tiks slikti īstenots, mazinot programmu ietekmi; šis
 risks ir neadekvātu atlases procedūru, speciālo zināšanu
 trūkuma vai nepietiekamas uzraudzības dēļ;
 – risks, ka piešķirtos līdzekļus izmantos neefektīvi
 vai neekonomiski, – gan attiecībā uz dotācijām (faktisko
 attiecināmo izmaksu sarežģīta atmaksāšana un turklāt
 ierobežotas iespējas dokumentāri pārbaudīt
 attaisnojamās izmaksas), gan attiecībā uz iepirkumu
 (dažkārt trūkst tādu piegādātāju, kuriem ir
 vajadzīgās speciālās zināšanas, un
 tādēļ nav pietiekamu iespēju salīdzināt cenu
 piedāvājumus);
 – risks, kas saistīts (īpaši) ar mazāku organizāciju
 spēju efektīvi kontrolēt izdevumus un nodrošināt
 īstenoto darbību pārredzamību;
 – reputācijas risks Komisijai, ja atklājas krāpšana vai
 noziedzīgas darbības; no trešo personu iekšējām kontroles
 sistēmām ir gūstamas tikai daļējas garantijas, jo ir
 diezgan daudz dažādu līgumslēdzēju un
 saņēmēju, kuri katrs strādā ar savu kontroles
 sistēmu, kam bieži vien ir šaurs tvērums.
 Paredzēts,
 ka lielākā daļa minēto risku tiks mazināti, pateicoties
 priekšlikumu lielākai mērķtiecībai un vienkāršotu
 elementu izmantošanai, kas iekļauti jaunajā Finanšu regulā.
 2.2.2.
 Paredzētās kontroles metodes
 Dalīta
 pārvaldība
 Dalībvalstu
 līmenī ierosinātā pārvaldes
 un kontroles sistēmu uzbūve ir izstrādāta, balstoties uz
 2007.–2013. gadā izmantoto struktūru, un tajā ir
 saglabāta lielākā daļa funkciju, ko veic
 pašreizējā periodā, tostarp administratīvās
 pārbaudes un pārbaudes uz vietas, pārvaldības un kontroles
 sistēmu revīzijas un projektu revīzijas. Tomēr ir
 mainīta šo funkciju secība, nosakot, ka pārbaudes uz vietas
 nepārprotami ir atbildīgās iestādes pienākums
 saistībā ar gada grāmatojumu noskaidrošanu.
 Lai
 pastiprinātu pārskatatbildību, atbildīgās
 iestādes akreditēs valsts akreditācijas struktūra, kas ir
 atbildīga par šo iestāžu pastāvīgu uzraudzību. Ar
 iestāžu skaita samazināšanu, vairs neparedzot sertificējošo
 iestādi, un fondu skaita samazināšanu ir paredzēts mazināt
 administratīvo slogu un veicināt iespēju attīstīt
 spēcīgākas administratīvās spējas, kā
 arī radīt iespēju skaidrāk nodalīt pienākumus.
 Pašlaik nav
 pieejamas ticamas aplēses par dalīti pārvaldīto fondu
 kontroles izmaksām iekšlietu jomā. Vienīgā pieejamā
 aplēse attiecas uz ERAF un Kohēzijas fondu, kur ar kontroli
 saistīto uzdevumu izmaksas (valsts līmenī, izņemot
 Komisijas izmaksas) tiek lēstas aptuveni 2 % apmērā no
 2007.–2013. gadā pārvaldītā kopējā
 finansējuma. Šīs izmaksas ir saistītas ar šādām
 kontroles jomām: 1 % saistīts ar valsts koordināciju un
 programmu sagatavošanu, 82 % attiecas uz programmu pārvaldību,
 4 % uz sertifikāciju un 13 % uz revīziju.
 Kontroles
 izmaksas palielinās šādi priekšlikumi:
 – akreditācijas struktūras izveide un darbība un
 sistēmas nomaiņa kopumā;
 – pārvaldības deklarācijas iesniegšana kopā ar gada
 pārskatiem;
 – pārbaudes uz vietas, kas jāveic atbildīgajai
 iestādei;
 – nepieciešamība pēc papildu revīzijas darba, ko veic
 revīzijas iestādes, revidējot pārvaldības
 deklarāciju.
 Tomēr ir
 arī šādi priekšlikumi, kas samazinās kontroles izmaksas:
 – vairs nepastāvēs sertifikācijas iestāde. Kaut
 arī tās funkcijas tiks daļēji nodotas atbildīgajai
 iestādei, tas ļaus dalībvalstij ietaupīt ievērojamu
 daļu no izmaksām saistībā ar sertifikāciju,
 pateicoties lielākai administratīvajai efektivitātei,
 mazākai vajadzībai pēc koordinācijas un mazākam
 revīzijas apjomam;
 – kontrole, ko paredzēts veikt revīzijas iestādei,
 būs vairāk vērsta uz atbildīgās iestādes veikto
 administratīvo pārbaužu un pārbaužu uz vietas (izlases)
 atkārtotu veikšanu. Tas paātrinās savstarpējo
 procedūru un nodrošinās, ka pirms gada pārskatu iesniegšanas
 tiek veiktas visas nepieciešamās pārbaudes;
 – vienkāršotu izmaksu izmantošana samazinās
 administratīvās izmaksas un slogu visos līmeņos gan
 pārvaldes iestādēm, gan saņēmējiem;
 – gada slēgšana un grāmatojumu atbilstības noskaidrošanas
 perioda ierobežojums līdz 36 mēnešiem samazinās periodu,
 cik ilgi publiskajām iestādēm un saņēmējiem
 dokumenti jāglabā kontroles nolūkā;
 – elektroniskās komunikācijas plūsmas izveide starp
 Komisiju un dalībvalstīm būs obligāta.
 Minētajam
 jāpievieno 2.2.1. nodaļā uzskaitītie
 vienkāršošanas elementi, kas arī palīdzēs samazināt
 saņēmēju administratīvo slogu un tādējādi ir
 uzskatāmi par paralēlu kļūdu rašanās riska un
 administratīvā sloga samazināšanas līdzekli.
 Tādējādi
 kopumā sagaidāms, ka šo priekšlikumu rezultātā kontroles
 izmaksas tiks drīzāk pārdalītas nekā palielinātas
 vai samazinātas. Tomēr gaidāms, ka šī izmaksu
 pārdalīšana (visās funkcijās un, pateicoties
 samērīgām kontroles procedūrām, arī visās
 dalībvalstīs un programmās) ļaus efektīvāk
 samazināt riskus un panākt labāku un ātrāku
 ticamības apstiprināšanas ķēdi.
 Komisijas
 līmenī nav paredzams, ka plānošanas
 perioda pirmajā pusē samazināsies pārvaldības un
 kontroles izmaksas dalītajai pārvaldībai. Tas tā
 pirmkārt ir tāpēc, ka summas un politikas jomas, uz kurām
 attiecas dalītā pārvaldība, ievērojami pieaugs un
 paplašināsies salīdzinājumā ar pašreizējo periodu. Tādēļ,
 lai saglabātu tādus pašus resursus vien, jau būs nepieciešama
 lielāka efektivitāte. Turklāt pirmais gads būs
 raksturīgs ar to, ka būs vienlaikus jāveic daudzi svarīgi
 uzdevumi: jānoslēdz 2007.–2013. gada programmas
 (pēdējie noslēgšanas ziņojumi jāiesniedz līdz
 2016. gada 31. martam), jārisina politiskie dialogi un
 jāapstiprina daudzgadu valstu programmas laikposmam no 2014. gada
 līdz 2020. gadam, jāizveido jauna grāmatojumu
 noskaidrošanas sistēma. Perioda otrajā pusē pieejamie
 potenciālie resursi tiks izmantoti, lai uzlabotu vērtēšanu un
 uzraudzību.
 Centralizēta
 pārvaldība
 Attiecībā
 uz centralizētu pārvaldību Komisija arī turpmāk
 piemēros savu pašreizējo kontroles sistēmu, kas sastāv no
 šādiem pamatelementiem: darbību pārraudzība, ko veic
 darbības direktorāti, ex-ante kontrole, ko veic Budžeta un
 kontroles nodaļa, Iekšējā iepirkuma komiteja (JPS/HPC),
 dotāciju ex-post kontrole vai iekšējās revīzijas struktūrvienības
 un/vai iekšējās revīzijas dienesta revīzijas. Ex-post
 kontroles sektors piemēro “atklāšanas stratēģiju”, kuras
 mērķis ir atklāt pēc iespējas lielāku skaitu no
 neatbilstībām, lai atgūtu nepareizi izmaksātās summas.
 Pamatojoties uz šo stratēģiju, tiek veikta projektu izlases
 pārbaude, kuri tiek atlasīti, gandrīz pilnīgi balstoties uz
 riska analīzi.
 Pateicoties
 šādam ex-ante un ex-post kontroles apvienojumam, kā
 arī dokumentārām pārbaudēm un revīzijām uz
 vietas, iepriekšējos gados skaitliski izsakāmais vidējais
 atlikušo kļūdu biežums bija mazāks par 2 %. Tāpēc
 uzskatāms, ka HOME ĢD iekšējās kontroles
 sistēma, kā arī tās izmaksas ir adekvātas, lai
 sasniegtu mērķi – zemāku kļūdu procentuālo
 rādītāju.
 Tomēr
 šīs sistēmas ietvaros HOME ĢD turpinās izskatīt
 iespējas stiprināt pārvaldību un panākt lielāku
 vienkāršību. Konkrēti, cik vien iespējams, tiks izmantotas
 visas vienkāršotās iespējas, kādas sniedz jaunā
 Finanšu regula, jo sagaidāms, ka tās palīdzēs
 samazināt administratīvo slogu saņēmējiem un tādējādi
 vienlaikus mazinās kļūdu risku un administratīvo slogu
 Komisijai.
 Jaunas
 jomas
 Priekšlikumos
 ir paredzētas jaunas jomas ES finansējumam iekšlietu jomā,
 piemēram, ES aģentūrās esošo speciālo zināšanu
 labāka izmantošana, ārējās dimensijas attīstīšana
 un ārkārtas mehānismu stiprināšana.
 Šajā sakarā HOME ĢD būs nepieciešamas jaunas
 pārvaldības un kontroles metodes.
 Šīm jaunajām jomām atvēlamās summas vēl nav
 noteiktas, tomēr nav paredzams, ka tās būs ievērojamas
 salīdzinājumā ar kopējo budžetu iekšlietu jomā.
 Tomēr būs ļoti svarīgi cik iespējams agri šajā
 periodā izveidot iekšējos līdzekļus un darba
 kārtību šo jauno uzdevumu īstenošanai, pilnībā
 ievērojot pareizas finanšu pārvaldības principus.
 Sniegtā
 analīze skaidri parāda, ka, neraugoties uz visiem ieviestajiem
 vienkāršojumiem, cilvēkresursi, kas nepieciešami HOME ĢD
 palielinātā budžeta īstenošanai, būs jāpastiprina.
 Cilvēkresursu vajadzības tiks nodrošinātas, izmantojot
 attiecīgā ĢD darbiniekus, kuri jau ir iesaistīti
 konkrētās darbības pārvaldībā un/vai ir
 pārgrupēti attiecīgajā
 ģenerāldirektorātā, vajadzības gadījumā
 izmantojot vadošajam ĢD gada budžeta sadales procedūrā
 piešķirtos papildu resursus un ņemot vērā budžeta
 ierobežojumus.
 2.3.
 Krāpšanas un pārkāpumu apkarošanas
 pasākumi
 Norādīt
 esošos vai plānotos novēršanas un aizsardzības pasākumus.
 Papildus visu
 regulatīvo kontroles mehānismu piemērošanai HOME ĢD
 izstrādās krāpšanas apkarošanas stratēģiju
 saskaņā ar Komisijas jauno krāpšanas apkarošanas
 stratēģiju (CAFS), kuru pieņēma 2011. gada
 24. jūnijā, lai cita starpā nodrošinātu, ka tā
 iekšējās kontroles saistībā ar krāpšanas apkarošanu
 pilnībā saskan ar CAFS un ka tā krāpšanas riska
 pārvaldības pieeja ir vērsta uz to, lai noteiktu jomas,
 kurās pastāv krāpšanas risks, un izstrādātu atbilstošu
 rīcību. Vajadzības gadījumā tiks izveidotas kontaktu
 grupas un attiecīgi IT rīki, lai analizētu krāpšanas
 gadījumus saistībā ar fondiem.
 Attiecībā
 uz dalīto pārvaldību CAFS ir skaidri noteikta
 nepieciešamība Komisijas priekšlikumos 2014.–2020. gada regulām
 prasīt dalībvalstīm ieviest krāpšanas novēršanas
 pasākumus, kas ir efektīvi un samērīgi ar apzinātajiem
 krāpšanas riskiem. Šā priekšlikuma 5. pantā ir skaidri
 noteikta prasība dalībvalstīm novērst, atklāt un labot
 pārkāpumus un ziņot Komisijai. Sīkāk šie pienākumi
 tiks izklāstīti detalizētajos noteikumos par
 atbildīgās iestādes funkcijām, kā paredzēts
 24. panta 5. punkta c) apakšpunktā.
 Turklāt
 41. pantā ir nepārprotami norādīts, ka atkārtoti
 izmanto līdzekļus, kas tiek iegūti finanšu korekciju
 rezultātā, balstoties uz Komisijas vai Revīzijas palātas
 konstatējumiem.
 3.
 PRIEKŠLIKUMA/INICIATĪVAS PAREDZAMĀ FINANSIĀLĀ
 IETEKME
 3.1.
 Attiecīgās daudzgadu finanšu shēmas
 izdevumu kategorijas un budžeta izdevumu pozīcijas
 · Esošās budžeta izdevumu pozīcijas
 Sarindotas pa daudzgadu finanšu shēmas izdevumu
 kategorijām un budžeta pozīcijām
 Daudzgadu finanšu shēmas izdevumu kategorija || Budžeta pozīcija || Izdevumu veids || Iemaksas
 Numurs || Dif.[36] || no EBTA valstīm[37] || no kandidātvalstīm[38] || no trešām valstīm || Finanšu regulas 18. panta 1. punkta aa) apakšpunkta nozīmē
 3 || || Dif. || NAV || NAV || NAV || NAV
 · No jauna veidojamās budžeta pozīcijas
 Sarindotas pa daudzgadu finanšu shēmas izdevumu
 kategorijām un budžeta pozīcijām
 Daudzgadu finanšu shēmas izdevumu kategorija || Budžeta pozīcija || Izdevumu veids || Iemaksas
 Numurs 3. izdevumu kategorija || Dif./nedif. || no EBTA valstīm || no kandidātvalstīm || no trešām valstīm || Finanšu regulas 18. panta 1. punkta aa) apakšpunkta nozīmē
 3 || 18 01 04 bb – Iekšējās drošības fonds – Policija un noziedzība – Tehniskā palīdzība || Nedif. || NAV || NAV || JĀ || NAV
 3 || 18 02 bb – Iekšējās drošības fonds – Policija un noziedzība || Dif. || NAV || NAV || JĀ || NAV
 3 || 18 01 04 cc – Iekšējās drošības fonds – Robežas un vīzas – Tehniskā palīdzība || Nedif. || NAV || NAV || JĀ || NAV
 3 || 18 02 cc – Iekšējās drošības fonds – Robežas un vīzas || Dif. || NAV || NAV || JĀ || NAV
 || || || || || ||
 || || || || || ||
 || || || || || ||
 || || || || || ||
 Trešo valstu iemaksas attiecas uz abām
 Iekšējās drošības fonda daļām.
 ES un asociētajām valstīm
 atsevišķas procedūras ietvaros ir jāvienojas par šo iemaksu
 aprēķina kritērijiem un metodi.
 Pieņemot, ka procentuālā
 attiecība būs līdzīga tai, ko pašlaik izmanto ĀRF,
 asociētās valstis varētu iemaksāt aptuveni 210 miljonus
 euro Robežu un vīzu daļā un aptuveni 50 miljonus euro Policijas
 sadarbības daļā.
 3.2.
 Paredzamā ietekme uz izdevumiem
 3.2.1.
 Paredzamās ietekmes uz izdevumiem kopsavilkums
 miljonos euro (3 zīmes aiz komata)
 Daudzgadu finanšu shēmas izdevumu kategorija: || Nr. 3 || Drošība un pilsoniskums
 Iekšlietu ĢD || || || 2014 || 2015 || 2016 || 2017 || 2018 || 2019 || 2020 || Pēc 2020. || KOPĀ
  Darbības apropriācijas (pašreizējās cenās) || || || || || || || || ||
 18 02 bb Iekšējās drošības fonds – Policija un noziedzība || Saistības || (1a) || 135.076 || 143.047 || 151.283 || 159.791 || 168.578 || 177.653 || 187.022 || || 1,122.450
 Maksājumi || (2a) || 15.714 || 43.881 || 71.419 || 111.709 || 147.854 || 156.248 || 164.918 || 410.707 || 1,122.450
 18 02 cc Iekšējās drošības fonds – Robežas un vīzas || Saistības || (1a) || 422.310 || 447.186 || 472.886 || 499.435 || 526.856 || 555.173 || 584.412 || - || 3,508.258
 Maksājumi || (2a) || 59.999 || 120.794 || 223.204 || 350.813 || 461.098 || 487.256 || 514.275 || 1,290.818 || 3,508.258
 Administratīvās apropriācijas, kas tiek finansētas no konkrētu programmu piešķīrumiem[39] || || || || || || || || ||
 18 01 04 bb Iekšējās drošības fonds – Policija un noziedzība || || || 0.800 || 0.800 || 0.800 || 0.800 || 0.800 || 0.800 || 0.800 || || 5.600
 18 01 04 cc Iekšējās drošības fonds – Robežas un vīzas || || || 1.700 || 1.700 || 1.700 || 1.700 || 1.700 || 1.700 || 1.700 || || 11.900
 KOPĀ HOME ĢD apropriācijas || Saistības || =1+1a +3 || 559,886 || 592,733 || 626,669 || 661,726 || 697,934 || 735,326 || 773,934 || || 4.648,208
 Maksājumi || =2+2a +3 || 78,213 || 167,174 || 297,123 || 465,023 || 611,452 || 646,004 || 681,693 || 1.701,525 || 4.648,208
 Daudzgadu finanšu shēmas izdevumu kategorija: || 5 || „Administratīvie izdevumi”
 miljonos euro (3 zīmes aiz komata)
 Tā kā
 Patvēruma un migrācijas fonda un Iekšējās drošības
 fonda īstenošanai ir kopīgi elementi, piemēram, politisks
 dialogs ar katru dalībvalsti un, paredzot, ka HOME ĢD
 iekšējā struktūra varētu mainīties, lai
 nodrošinātu jauno fondu pārvaldību (kā arī pašlaik
 pārvaldīto programmu noslēgšanu), nav iespējams
 nošķirt Patvēruma un migrācijas fonda un Iekšējās
 drošības fonda administratīvos izdevumus.
 Tādēļ
 uz 5. izdevumu kategoriju attiecīgie skaitļi atbilst
 kopējiem administratīvajiem izdevumiem, kas tiek uzskatīti par
 nepieciešamiem, lai nodrošinātu, ka ĢD pārvalda abus fondus, un
 nav piešķīrumu kopā.
 miljonos euro (3 zīmes aiz komata)
 || || || 2014 || 2015 || 2016 || 2017 || 2018 || 2019 || 2020 || Pēc 2020. g. || KOPĀ
 HOME ĢD ||
  Cilvēkresursi || 20.841 || 20.841 || 20.841 || 20.841 || 20.841 || 20.841 || 20.841 || || 145.887
  Citi administratīvie izdevumi || 0,156 || 0,159 || 0,162 || 0,165 || 0,168 || 0,172 || 0,175 || || 1,157
 KOPĀ HOME ĢD || Apropriācijas || 20.997 || 21.000 || 21.003 || 21.006 || 21.009 || 21.013 || 21.016 || || 147.044
 KOPĀ daudzgadu finanšu shēmas 5. IZDEVUMU KATEGORIJAS apropriācijas || (Saistību summa = maksājumu summa kopā) || 20.997 || 21.000 || 21.003 || 21.006 || 21.009 || 21.013 || 21.016 || || 147.044
 miljonos euro (3 zīmes aiz komata)
 || || || 2014 || 2015 || 2016 || 2017 || 2018 || 2019 || 2020 || || KOPĀ
 KOPĀ daudzgadu finanšu shēmas 1. līdz 5. IZDEVUMU KATEGORIJAS apropriācijas || Saistības || n.p. || n.p. || n.p. || n.p. || n.p. || n.p. || n.p. || n.p. ||
 Maksājumi || || || || || || || || ||
 3.2.2.
 Paredzamā ietekme uz darbības
 apropriācijām
 –
 ̈ Priekšlikums/iniciatīva neparedz darbības apropriāciju
 izmantošanu
 –
 þ Priekšlikums paredz darbības apropriāciju izmantošanu
 šādā veidā:
 Iekšlietu politika tiek īstenota galvenokārt ar dalīto
 pārvaldību. Lai gan izdevumu prioritātes ir noteiktas ES
 līmenī, faktiskā ikdienas pārvaldība ir uzticēta
 atbildīgajām iestādēm valsts līmenī. Kopīgos
 rezultatīvos rādītājus un mērķus kopā
 noteiks Komisija un atbildīgā iestāde savas valsts programmas
 ietvaros, un tos apstiprinās Komisija. Tāpēc ir
 sarežģīti norādīt sasniedzamos gala mērķus,
 kamēr programmas nav izstrādātas, apspriestas un
 apstiprinātas, kas notiks 2013./2014. gadā.
 Arī attiecībā uz centralizētu pārvaldību HOME
 ĢD nevar sniegt visu to rezultātu izsmeļošu sarakstu, kurus
 paredzēts sasniegt ar finansiālu intervenci fondu ietvaros, to
 vidējām izmaksām un skaitu, kā prasīts šajā
 sadaļā. Pašlaik nav statistikas rīku, kas ļautu
 jēgpilni aprēķināt vidējās izmaksas, pamatojoties
 uz pašreizējām programmām, un šāda precīza noteikšana
 būtu pretrunā principam, ka turpmākajām programmām
 būtu jābūt pietiekami elastīgām, lai pielāgotos
 politiskajām prioritātēm laikposmā no 2014. gada
 līdz 2020. gadam. Tas jo īpaši attiecas uz ārkārtas
 palīdzību un darbībām trešās valstīs un
 saistībā ar tām.
 Saistību apropriācijas miljonos EUR
 (3 zīmes aiz komata)
 Norādīt mērķus un rezultātus ò || || || gads N || gads N+1 || gads N+2 || gads N+3 || ... iekļaut ietekmes atspoguļošanai vajadzīgo gadu skaitu (skat. 1.6. punktu) || KOPĀ
 REZULTĀTI
 Rezultāta veids[40] || Rezultātu vidējās izmaksas || Rezultātu daudzums || Izmaksas || Rezultātu daudzums || Izmaksas || Rezultātu daudzums || Izmaksas || Rezultātu daudzums || Izmaksas || Rezultātu daudzums || Izmaksas || Rezultātu daudzums || Izmaksas || Rezultātu daudzums || Izmaksas || Kopējais rezultātu daudzums || Kopā izmaksas
 KONKRĒTAIS MĒRĶIS Nr. 1[41]... || || || || || || || || || || || || || || || ||
 - Rezultāts || || || || || || || || || || || || || || || || || ||
 - Rezultāts || || || || || || || || || || || || || || || || || ||
 - Rezultāts || || || || || || || || || || || || || || || || || ||
 Starpsumma — 1. konkrētais mērķis || || || || || || || || || || || || || || || ||
 KONKRĒTAIS MĒRĶIS Nr. 2... || || || || || || || || || || || || || || || ||
 - Rezultāts || || || || || || || || || || || || || || || || || ||
 Starpsumma — 2. konkrētais mērķis || || || || || || || || || || || || || || || ||
 KOPĀ – IZMAKSAS || || || || || || || || || || || || || || || ||
 3.2.3.
 Paredzamā ietekme uz
 administratīvajām apropriācijām
 3.2.3.1.
 Kopsavilkums
 –
 ̈ Priekšlikums/iniciatīva neparedz administratīvo
 apropriāciju izmantošanu
 –
 þ Priekšlikumā paredzēts administratīvo apropriāciju
 izmantojums šādā veidā.
 Tā kā
 Patvēruma un migrācijas fonda un Iekšējās drošības
 fonda īstenošanai ir kopīgi elementi, piemēram, politisks
 dialogs ar katru dalībvalsti un, paredzot, ka HOME ĢD
 iekšējā struktūra varētu mainīties, lai
 nodrošinātu jauno fondu pārvaldību (kā arī pašlaik
 pārvaldīto programmu noslēgšanu), nav iespējams
 nošķirt Patvēruma un migrācijas fonda un Iekšējās
 drošības fonda administratīvos izdevumus.
 Tādēļ
 uz 5. izdevumu kategoriju attiecīgie skaitļi atbilst
 kopējiem administratīvajiem izdevumiem, kas tiek uzskatīti par
 nepieciešamiem, lai nodrošinātu, ka ĢD pārvalda abus fondus, un
 nav piešķīrumu kopā.
 Miljonos EUR (3
 zīmes aiz komata) HOME
 Daudzgadu finanšu shēmas 5. IZDEVUMU KATEGORIJAS apropriācijas[42] || 2014 || 2015 || 2016 || 2017 || 2018 || 2019 || 2020 || KOPĀ
 Cilvēkresursi HOME || 20.841 || 20.841 || 20.841 || 20.841 || 20.841 || 20.841 || 20.841 || 145,887
 Citi administratīvie izdevumi || 0,156 || 0,159 || 0,162 || 0,165 || 0,168 || 0,172 || 0,175 || 1,157
 Starpsumma — daudzgadu finanšu shēmas 5. IZDEVUMU KATEGORIJAS apropriācijas || 20.997 || 21.000 || 21.003 || 21.006 || 21.009 || 21.013 || 21.016 || 147.044
 Ārpus daudzgadu finanšu shēmas[43] 5. IZDEVUMU KATEGORIJAS[44] || 2014 || 2015 || 2016 || 2017 || 2018 || 2019 || 2020 || KOPĀ
 Cilvēkresursi HOME || 0.640 || 0.640 || 0.640 || 0.640 || 0.640 || 0.640 || 0.640 || 4.480
 Citi administratīvi izdevumi || 1.860 || 1.860 || 1.860 || 1.860 || 1.860 || 1.860 || 1.860 || 13.020
 Starpsumma — Ārpus daudzgadu finanšu shēmas 5. IZDEVUMU KATEGORIJAS apropriācijas || 2.500 || 2.500 || 2.500 || 2.500 || 2.500 || 2.500 || 2.500 || 17.500
 KOPĀ || n.p. || n.p. || n.p. || n.p. || n.p. || n.p. || n.p. || n.p.
 3.2.3.2.
 Paredzamās cilvēkresursu vajadzības
 –
 ̈ Priekšlikums/iniciatīva neparedz cilvēkresursu izmantošanu
 –
 þ Priekšlikums/iniciatīva paredz cilvēkresursu izmantošanu
 turpmāk tabulā norādītajā veidā. Skaitļi,
 kas norādīti par “n” gadu, ir skaitļi, kas attiecas uz
 2011. gadu.
 Tā kā
 Patvēruma un migrācijas fonda un Iekšējās drošības
 fonda īstenošanai ir kopīgi elementi, piemēram, politisks
 dialogs ar katru dalībvalsti un, paredzot, ka HOME ĢD
 iekšējā struktūra varētu mainīties, lai
 nodrošinātu jauno fondu pārvaldību (kā arī pašlaik
 pārvaldīto programmu noslēgšanu), nav iespējams
 nošķirt Patvēruma un migrācijas fonda un Iekšējās
 drošības fonda administratīvos izdevumus.
 Tādēļ
 uz 5. izdevumu kategoriju attiecīgie skaitļi atbilst
 kopējiem administratīvajiem izdevumiem, kas tiek uzskatīti par
 nepieciešamiem, lai nodrošinātu, ka ĢD pārvalda abus fondus, un
 nav piešķīrumu kopā.
 Paredzamais apjoms izsakāms veselos
 skaitļos (vai maksimāli ar vienu zīmi aiz komata)
 || || gads N || gads N+1 || gads N+2 || gads N+3 || gads N+4 || gads N+5 || gads N+6
  Štatu sarakstā ietvertās amata vietas (ierēdņi un pagaidu darbinieki) HOME ||
 || 18 01 01 01 (Galvenā mītne un Komisijas pārstāvniecības) || 136 || 136 || 136 || 136 || 136 || 136 || 136
 || XX 01 01 02 (Delegācijas) || 15 || 15 || 15 || 15 || 15 || 15 || 15
 || 18 01 05 01 (Netiešā pētniecība) || || || || || || ||
 || 10 01 05 01 (Tiešā pētniecība) || || || || || || ||
 ||  Ārštata darbinieki (izsakot ar pilnslodzes ekvivalentu FTE)[45] ||
 || 18 02 01 (CA, INT, SNE, ko finansē no vispārīgajām apropriācijām) || 16 || 16 || 16 || 16 || 16 || 16 || 16
 || XX 02 02 (CA, INT, JED, LA un SNE delegācijās) || 10 || 10 || 10 || 10 || 10 || 10 || 10
 || 18 01 04 bb[46] || - galvenajā mītnē[47] || 4 || 4 || 4 || 4 || 4 || 4 || 4
 || - delegācijās || * || * || * || * || * || * || *
 || 18 01 04 cc[48] || - galvenajā mītnē[49] || 6 || 6 || 6 || 6 || 6 || 6 || 6
 || - delegācijās || * || * || * || * || * || * || *
 || XX 01 05 02 (CA, INT, SNE — netiešā pētniecība) || || || || || || ||
 || 10 01 05 02 (CA, INT, SNE — tiešā pētniecība) || || || || || || ||
 || Citi 13 01 04 02 || || || || || || ||
 || KOPĀ || n.p. || n.p. || n.p. || n.p. || n.p. || n.p. || n.p.
 XX ir
 attiecīgā politikas joma vai budžeta sadaļa.
 Cilvēkresursu vajadzības tiks
 nodrošinātas, izmantojot attiecīgā ĢD darbiniekus, kuri jau
 ir iesaistīti konkrētās darbības pārvaldībā
 un/vai ir pārgrupēti attiecīgajā ģenerāldirektorātā,
 vajadzības gadījumā izmantojot vadošajam ĢD gada budžeta
 sadales procedūrā piešķirtos papildu resursus un ņemot
 vērā budžeta ierobežojumus. Ārpakalpojumu procesa
 gadījumā, iesaistot izpildaģentūru, summas un
 aprēķinus koriģē.
 Veicamo uzdevumu
 apraksts
 Ierēdņi un pagaidu darbinieki galvenajā mītnē || Veicamie uzdevumi ietver visus uzdevumus, kas nepieciešami finanšu programmas pārvaldībai, piemēram: - sniegt ieguldījumu budžeta procedūrā; - risināt politikas dialogus ar dalībvalstīm; - sagatavot gada darba programmas/finansēšanas lēmumus, noteikt gada prioritātes, apstiprināt valstu programmas; - pārvaldīt valstu programmas, uzaicinājumus iesniegt priekšlikumus un uzaicinājumus iesniegt piedāvājumus un tiem sekojošās atlases procedūras; - sazināties ar ieinteresētajām personām (potenciālajiem/faktiskajiem saņēmējiem, dalībvalstīm, utt.); - izstrādāt norādes dalībvalstīm; - pārvaldīt projektus no darbības un finanšu viedokļa; - veikt iepriekš aprakstīto kontroli (ex ante pārbaude, iepirkuma komiteja, ex post revīzija, iekšējā revīzija, grāmatojumu noskaidrošana); - veikt uzskaiti; - izstrādāt un pārvaldīt dotāciju un valsts programmu pārvaldības IT rīkus; - uzraudzīt un ziņot par mērķu sasniegšanu, tostarp gada darbības pārskatos un kredītrīkotāja pastarpinātās deleģēšanas ziņojumos
 Ārštata darbinieki || Uzdevumi ir līdzīgi ierēdņu un pagaidu darbinieku uzdevumiem, izņemot tos uzdevumus, kurus ārštata darbinieki nevar veikt.
 Darbinieki delegācijās || Lai piedalītos politikas īstenošanā iekšlietu jomā un jo īpaši tās ārējā dimensijā, ES delegācijām būs nepieciešamas pietiekamas speciālās zināšanas iekšlietu jomā. Tās varētu nodrošināt Eiropas Komisijas un/vai Eiropas Ārējās darbības dienesta darbinieki.
 3.2.4.
 Saderība ar kārtējo daudzgadu
 finanšu shēmu
 –
 þ Priekšlikums/iniciatīva atbilst nākamajai
 daudzgadu finanšu shēmai.
 –
 ̈ Pieņemot priekšlikumu/iniciatīvu, jāpārplāno
 attiecīgā izdevumu kategorija daudzgadu finanšu shēmā
 Aprakstīt, kas jāpārplāno,
 norādot attiecīgās budžeta pozīcijas un summas.
 –
 ̈ Pieņemot priekšlikumu/iniciatīvu, jāpiemēro
 elastības instruments vai jāpārskata daudzgadu finanšu
 shēma[50].
 Aprakstīt, kas jādara, norādot
 attiecīgās izdevumu kategorijas, budžeta pozīcijas un summas.
 3.2.5.
 Trešo personu iemaksas
 –
 Priekšlikums/iniciatīva neparedz trešo personu
 līdzfinansējumu
 –
 þ Priekšlikums paredz, ka Eiropas finansējumu ir nepieciešams
 līdzfinansēt. Precīzu summu nevar aprēķināt.
 Regula nosaka maksimālās līdzfinansējuma likmes, kas
 diferencētas atbilstoši darbību veidiem:
 Apropriācijas miljonos EUR (3 zīmes aiz
 komata)
 || 2014 || 2015 || 2016 || 2017 || 2018 || 2019 || 2020 || Kopā
 Norādīt līdzfinansējuma struktūru || DV || DV || DV || DV || DV || DV || DV ||
 KOPĀ — līdzfinansējuma apropriācijas || jānosaka || jānosaka || jānosaka || jānosaka || jānosaka || jānosaka || jānosaka ||
 3.3.
 Paredzamā ietekme uz ieņēmumiem
 –
 þ Priekšlikums/iniciatīva finansiāli neietekmē
 ieņēmumus
 –
 ̈ Priekšlikums/iniciatīva finansiāli ietekmē:
 –
 ̈ pašu resursus
 –
 ̈ dažādus ieņēmumus
 miljonos euro (3 zīmes aiz komata)
 Budžeta ieņēmumu pozīcija || Kārtējā budžeta gadā pieejamās apropriācijas || Priekšlikuma/iniciatīvas ietekme[51]
 gads N || gads N+1 || gads N+2 || gads N+3 || Iekļaut ietekmes ilguma atspoguļošanai vajadzīgo aiļu skaitu (skat. 1.6. punktu)
 Pants .... || || || || || || || ||
 Attiecībā uz
 īpaši novirzāmiem dažādajiem ieņēmumiem
 norādīt attiecīgo(-ās) izdevumu pozīciju(-as).
 Norādīt
 ietekmes uz ieņēmumiem aprēķināšanai izmantoto metodi.
 [1] OV C 115, 4.5.2010., 1. lpp.
 [2] COM (2010) 673 galīgā
 redakcija.
 [3] COM (2011) 248 galīgā
 redakcija.
 [4] COM (2011) 561 galīgā
 redakcija.
 [5] COM(2011)680 galīgā
 redakcija.
 [6] COM(2011) 500 galīgā
 redakcija.
 [7] Šīs apspriešanas dokumenti un
 ziņojums par apspriešanas rezultātiem ir pieejams Iekšlietu
 ģenerāldirektorāta tīmekļa vietnē: http://ec.europa.eu/home-affairs/news/consulting_public/consulting_0020_en.htm.
 [8] “ES budžeta pārskatīšana”, COM (2010) 700,
 19.10.2010.
 [9] Komisijas priekšlikums – Regula par finanšu noteikumiem,
 ko piemēro Savienības gada budžetam (COM(2010)815 galīgā
 redakcija, 22.12.2010). Ar minēto priekšlikumu Komisija oficiāli
 atsauc iepriekšējos likumdošanas priekšlikumus – COM(2010)71
 gadīgā redakcija un COM(2010)260 galīgā redakcija.
 [10] Saskaņā ar Lietuvas
 Pievienošanās līguma 5. protokolu Eiropas Savienība
 attiecībā uz regulu īstenošanu par īpašu vienkāršota
 tranzīta dokumentu (FTD) un vienkāršota dzelzceļa
 tranzīta dokumentu (FRTD) (OV L 99, 17.4.2003.,
 8. lpp.; OV L 99, 17.4.2003., 15. lpp.) sedz šīs shēmas
 papildu izmaksas un kompensē Lietuvai nepieprasītās nodevas,
 izdodot attiecīgos dokumentus Krievijas pilsoņiem, kuri
 tranzītā caur ES dodas uz Kaļiņingradas reģionu un no
 tā.
 [11] Pielikums par aplēstajām
 sistēmu izmaksām
 –
 COM(2011)680
 galīgā redakcija.
 [12] OV L 286, 1.11.2011., 1. lpp.
 [13] OV C , ... , lpp.
 [14] OV C , ... , lpp.
 [15] Padomes dokuments 7120/10.
 [16] COM(2010) 673 galīgā redakcija.
 [17] [OV L ... aizpildīt].
 [18] OV L 144, 6.6.2007., 22. lpp.
 [19] OV L 349, 25.11.2004., 1. lpp.
 [20] OV – aizpildīt.
 [21] OV L 236, 23.9.2003., 946. lpp.
 [22] OV L 99, 17.4.2003., 8. lpp.
 [23] OV L 99, 17.4.2003., 15. lpp.
 [24] COM(2011) 559 galīgā redakcija.
 [25] OV L 55, 28.2.2011., 13. lpp.
 [26] OV L 144, 6.6.2007., 22. lpp.
 [27] OV L 176, 10.7.1999., 31. lpp.
 [28] OV L 53, 27.2.2008., 1. lpp.
 [29] OV L 160, 18.6.2011., 19. lpp.
 [30] COM(2011) 559 galīgā redakcija.
 [31] COM(2011) 403 galīgā redakcija.
 [32] ABM — budžeta vadība pa darbības
 jomām; ABB — budžeta līdzekļu sadale pa darbības
 jomām.
 [33] Kā paredzēts Finanšu regulas 49. panta
 6. punkta a) vai b) apakšpunktā.
 [34] Skaidrojumus par pārvaldības veidiem un atsauces
 uz Finanšu regulu skatīt BudgWeb tīmekļa vietnē: http://www.cc.cec/budg/man/budgmanag/budgmanag_en.html
 [35] Kā minēts Finanšu regulas 185. pantā.
 [36] Dif. — diferencētās apropriācijas, nedif. —
 nediferencētās apropriācijas.
 [37] EBTA: Eiropas Brīvās tirdzniecības
 asociācija.
 [38] Kandidātvalstis un attiecīgā
 gadījumā potenciālās kandidātvalstis no
 Rietumbalkāniem.
 [39] Tehniskais un/vai administratīvais atbalsts un ES
 programmu un/vai darbību īstenošanas atbalsta izdevumi
 (kādreizējās “BA” pozīcijas), netiešā
 pētniecība, tiešā pētniecība.
 [40] Rezultāti ir attiecīgie produkti vai pakalpojumi
 (piemēram, finansēto studentu apmaiņu skaits, uzbūvēto
 ceļu garums kilometros utt.)
 [41] Kā aprakstīts 1.4.2. punktā
 “Konkrētie mērķi...”.
 [42] Kopējais finansējums, pamatojoties uz 2011. gada
 galīgo piešķīrumu cilvēkresursiem, ietverot
 ierēdņus un ārējo personālu.
 [43] Tehniskais un/vai administratīvais atbalsts un ES
 programmu un/vai darbību īstenošanas atbalsta izdevumi
 (kādreizējās “BA” pozīcijas), netiešā
 pētniecība, tiešā pētniecība.
 [44] Ārējais personāls, ko finansē no
 kādreizējām BA pozīcijām, pamatojoties uz
 2011. gada galīgo piešķīrumu cilvēkresursiem, tostarp
 ārējais personāls galvenajā mītnē un
 delegācijās.
 [45] CA — līgumdarbinieks; INT — pagaidu
 darbinieki („Intérimaire”); JED — Jeune Expert en Délégation
 (jaunākie eksperti delegācijās); LA — vietējais
 darbinieks; SNE — norīkots valsts eksperts.
 [46] Saskaņā ar robežlielumiem attiecībā uz
 ārštata darbiniekiem, ko finansē no darbības
 apropriācijām (kādreizējām “BA” pozīcijām).
 [47] Galvenokārt struktūrfondi, Eiropas
 Lauksaimniecības fonds lauku attīstībai (ELFLA) un Eiropas
 Zivsaimniecības fonds (EZF).
 [48] Saskaņā ar robežlielumiem attiecībā uz
 ārštata darbiniekiem, ko finansē no darbības
 apropriācijām (kādreizējām “BA” pozīcijām).
 [49] Galvenokārt struktūrfondi, Eiropas
 Lauksaimniecības fonds lauku attīstībai (ELFLA) un Eiropas
 Zivsaimniecības fonds (EZF).
 [50] Skatīt Iestāžu nolīguma 19. un
 24. punktu.
 [51] Norādītajām tradicionālo pašu resursu
 (muitas nodokļi, cukura nodevas) summām jābūt neto
 summām, t. i., bruto summām, no kurām atskaitītas
 iekasēšanas izmaksas 25 % apmērā.